
A  BIRUIT  DREPTATEA! 

—  In  chestia  „Micii  Biblii".  — 

Sî.  Sinod  al  României,  întrunindu-se  Luni,  în  5  Maiu,  în  se¬ 
siune  de  primăvară,  s’a  ocupat  din  nou  cu  chestiunea  « Micii 
Biblii *  şi  a  revocat  sentinţa  prin  care  interzisese  astă  toamnă 
această  scriere. 

Despre  cele  petrecute  în  Sf.  Sinod  în  legătură  cu  chestia 
«Micii  Biblii»,  în  ziarele  din  Ţară  găsim  următorul  raport: 

După  deschiderea  şedinţei  Mitropolitul  Primat  a  pus  la  vot  sumarul 
ultimei  şedinţe  a  Sf.  Sinod. 

Nifon,  episcopul  Dunărei  de  jos:  Cer  cuvântul  asupra  sumarului.  Am 
cerut  cuvântul,  spune  prelatul,  pentru  a  relevă  anumite  lucruri  din  sumar 
cu  privire  la  interzicerea  « Micii  Biblii».  La  Sf.  Sinod  s’au  mai  petrecut  in¬ 
cidente  cu  respingere  de  cărţi.  Niciodată  insă  nu  s’a  produs  atâta  zgomot 
şi  tulburare  ca  în  jurul  acestei  cărţi.  Eu  am  cetit  «Mica  Biblie»  şi  n’am 
găsit  nimic  care  ar  putea  să  aducă  abatere  dela  doctrina  bisericei  noastre. 
In  vederea  acestora,  şi  fiindcă  în  şedinţa  când  s’a  hotărît  interzicerea 
«Micii  Biblii»  lipseau  mulţi  dintre  membrii  Sf.  Sinod,  propun  să  se  ridice 
orice  oprire  asupra  acestei  cărţi,  mai  ales  acum  când  Sinodul  este  în 
complectul  lui. 

Arhiereul  Antim  Botoşeneanu:  Văd  cu  bucurie  că  episcopul  Dunărei 
de  jos  e  condus  de  duhul  păcii  şi  faţă  de  cele  spuse  de  P.  S.  Sa,  propun 
ca  Sf.  Sinod  să  ridice  interzicerea  « Micii  Biblii '».  Am  luat  parte  în  sesiunea 
trecută  şi  când  s’a  hotărit  interzicerea  «Micii  Biblii»,  deşi  am  cerut  cu¬ 
vântul,  nu  mi  s’a  dat  cuvântul.  Rău  a  fost  trimisă  cererea  de  acuzare  a 
«Micii  Biblii»  comisiei  biblice.  Acea  cerere  trebuiâ  trimisă  comisiei  pentru 
cercetarea  cărţilor  religioase.  Astăzi  fac  propunerea  ca  Sf.  Sinod  să  revie 
asupra  votului  dat  de  minoritate  şi  prin  care  a  fost  interzisă  «Mica  Biblie». 
Numai  în  asemenea  condiţiuni  vor  încetă  atacurile  ce  se  tot  aduc  mem¬ 
brilor  Sf.  Sinod. 

Nicoditn,  episcopul  Huşilor,  care  este  autorul  principal  al  «Micii 
Biblii»  spune:  Prin  cuvântările  rostite  asupra  sumarului  de  episcopul  Nifon 
şi  de  arhiereul  Antim  s’a  adus  în  discuţie  incidentul  regretabil  petrecut  în 
ultimele  şedinţe  ale  sesiunei  de  toamnă  ale  Sf.  Sinod,  cu  privire  la  «Mica 
Biblie».  Fiindcă  sunt  interesat  direct  în  această  chestiune,  ca  unul  ce  face 
parte  din  alcătuitorii  «Micii  Biblii»,  mă  văd  silit  să  iau  cuvântul;  dar  şi 
de  astădată  nu  voiu  spune  decât  ceeace  am  spus  şi  în  sesiunea  trecută: 
că  în  prefaţa  cărţii  n’am  avut  intenţiunea  să  jignim  pe  nimeni  şi  dacă 
totuş  s’a  zis  că  prefaţa  cuprinde  jigniri  fa  adresa  Sinodului,  aceasta  a  pro¬ 
venit  dintr’o  greşită  interpretare  a  cuprinsului  prefaţei.  Şi  dacă  e  vorba 
de  interpretare,  cel  mai  în  măsură  să  o  facă  este  autorul  şi  nu  altcineva. 

Autorul  respinge  interpretarea  dată.  El  afirmă  că  n’a  intenţionat  să 
aducă  vreo  jignire;  cu  privire  la  cuprins,  acum  ca  şi  atunci  afirmă,  că  nu 
cuprinde  erori  dogmatice.  Erorile  de  tipar  sunt  inevitabile  şi  la  o  ediţie 
viitoare  promitem  să  le  îndreptăm.  Fiindcă  P.  Sf.  episcop  Nifon  a  vorbit 
de  pace,  cu  totdeauna  am  fost  şi  sunt  pentru  aceasta.  Şi  ca  pacea  să  fie 
deplină,  asigur  pe  Sf.  Sinod  că  prefaţa  la  o  viitoare  ediţie  va  fi  scoasă, 
numai  pentru  motivul  că  s’a  făcut  discuţie  în  jurul  ei. 

Episcopul  Romanului :  Mă  unesc  în  totul  cu  propunerea  P.  S.  Nifon, 
episcopul  Dunărei  de  jos. 

Mitropolitul  Moldovei:  Cu  mâhnire  azist  la  şedinţa  de  astăzi  şi  cu 
sufletul  sfâşiat  am  azistat  la  ultimele  şedinţe  ale  sesiunei  trecute.  Regret 
că  n’am  fost  faţă  când  s’a  introdus  la  Sinod  chestiunea  «Micii  Biblii».  Şi 
regret  asemenea  că  atunci  când  vin  la  Sinod  chestiuni  de  o  aşa  impor¬ 
tanţă  nu  se  discută  mai  întâiu  în  cerc  intim  şi  se  pun  în  discuţie  prin  sur¬ 
prindere.  Propun  să  se  termine  odată  cu  această  chestiune  şi  să  se.  ridice 
interzicerea  *  Micii  Biblii ». 

Mitropolitul  primat:  Ceeace  se  cere  ar  fi  un  răsvot.  Rău  s’a  făcut 
că  s’a  deschis  această  chestie.1 

Episcopul  Nifon:  Nu  e  un  răsvot.  E  o  consultare  a  Sinodului  în 
plenul  lui,  întrucât  la  prima  hotărîre, -  dupăcum  s’a  spus,  lipseau  mai 
mulţi  membrii. 

Mitropolitul  primat :  Pun  la  vot  sumarul  cum  s’a  cetit. 

Sinodul  respinge  sumarul. 

Mitropotitul  primat:  Constat  că  au  fost  pentru  numai  trei  membrii. 
Pun  la  vot  sumarul  cu  propunerile  făcute. 

Sinodul  aprobă  în  unanimitate  ridicarea  votului  prin  care  fusese  in¬ 
terzisă  « Mica  Biblie ». 

Prin  această  hotărîre  Sf.  Sinod  a  săvârşit  un  act  de  dreptate, 
care  va  fi  primit  cu  bucurie  de  cătră  obştea  credincioşilor.  O 
deosebită  satisfacţie  simţim  noi  cari  am  luat  în  apărare  «Mica 

înţelegem:  rău  s’a  făcut  că  s’a  deschis  din  capul  locului,  in  sesiunea  de  astă 
toamnă,  această  chestie.  (Nota  red). 

Biblie»  şi  cari  ne  vedem  aprobat,  ca  fiind  corect  şi  drept,  punctul 
de  vedere  pe  care  ne-am  pus  dela  început  în  această  chestiune. 
Lăsăm  acum  să-şi  tragă  seamă  cu  conştiinţa  şi  atitudinea  lor,  pe 
toţi  «nesocotiţii»  cari  ne-au  «înfruntat»  pentru  atitudinea  noastră 
dreaptă. 

Mai  am  încă  un  cuvânt  cu  « Telegraful  Român »,  cu  ai  cărui 
inspiratori  n’am  putut  ajunge  de  acord  nici  în  materii  bisericeşti. 

Cetitorii  noştri  îşi  vor  aduce  aminte,  că  acum  câţiva  ani, 
când  se  discută  noua  lege  sinodală  din  România,  în  jurul  căreia 
s’a  făcut  multă  zarvă  —  «Telegraful  Român»  m’a  combătut  şi 
chiar  atacat,  fiindcă  luasem  atitudine  în  contra  acelei  legi  anti- 
canonice.  Sfârşitul  lucrului  mi-a  dat  dreptate,  pentrucă  parlamentul 
român,  în  înţelegere  cu  S.  Sinod,  a  modificat  acea  lege  în  unele 
părţi  mai  vătămătoare  pentru  interesele  bisericii. 

Acum  în  urmă,  în  chestia  «Micii  Biblii»  —  «Telegraful  Ro¬ 
mân»,  luând  şi  el  cuvântul,  ne-a  desaprobat  pe  cei  ce-am  luat 
în  apărare  această  scriere  şi  a  declarat  (Nr.  121  din  1913)  că 
«pentru  cercurile  conducătoare  bisericeşti  din  arhidieceza  noastră... 
sunt  hotăritoare  concluzele  Sf.  Sinod  al  României,  ca  organ 
competent». 

Dacă  în  «Telegraful  Român»  s’a  făcut  această  declaraţie  în 
legătură  cu  prima  sentinţă  a  Sf.  Sinod  în  chestia  «Micii  Biblii», 
credem  că  cei  ce  au  făcut-o  se  vor  simţi  datori,  —  dacă  nu  faţă 
Je  alcătuitorii  acestei  scrieri,  între  cari  se  găseşte  P.  S.  Sa  epis¬ 
copul  Nicodem  al  Huşilor  şi  P.  C.  Sa  arhim.  I.  Scriban,  atunci 
cel  puţin  faţă  de  Sf.  Sinod  «ca  organ  competent»  —  ca  să  se 
declare  şi  cu  privire  la  sentinţa  din  urmă  a  Sf.  Sinod. 

In  sfârşit,  pe  urma  experienţelor  de  până  acum,  pentru  viitor 
avem  o  foarte  călduroasă  rugăminte  pentru  ceice  vorbesc  prin 
«Telegraful  Român»:  să  binevoiască  a  studia  cu  temeinicie  che¬ 
stiunile  bisericeşti  înainte  de  a  se  pronunţă  asupra  lor  şi  a  desa- 
probă  pe  alţii. 

In  acest  chip  vom  ajunge  apoi  la  înţelegere. 

Dr.  Nicolae  Bălan. 


T 

r1.  Tîlo  m  a  a. 

CHESTIUNI  VITALE 

XV. 

Vrei  să  fi  liber? 

Dacă  libertatea  morală  locueşte  în  inima 
mea  voiu  fi  liber,  cu  toate  sclaviile  exterioare, 
începutul  popoarelor  libere  sunt  oamenii  liberi. 

Contele  A.  de  Gasparin. 

Numai  să  se  îi  gândit  cetitorul  la  chestiunea  aceasta  şi  îi 
va  fi  înţeles  importanţa,  atât  din  punct  de  vedere  al  individului 
cât  şi  al  societăţii.  Pentru  individ  e  o  chestiune  de  vieaţă  sau 
de  moarte,  omul  nefiind  om  decât  în  măsura  în  care  ajunge  liber. 
Libertatea  îl  diferenţiază  foarte  mult  de  făpturile  inferioare. 

Chestiune  capitală,  de  altă  parte,  din  punct  de  vedere  al  so¬ 
cietăţii,  mai  ales  când  societatea  aceasta  e  o  democraţie  ca  de¬ 
mocraţiile  noastre  moderne:  într’adevăr  toţi  cetăţenii  fiind  egali 
înaintea  legii,  au  aceleaşi  drepturi  şi  datorii,  aşa  că  toţi  pot  ajunge 
la  putere  sau  cel  puţin  toţi  pot  juca  un  rol  în  formarea  guver¬ 
nului.  Vai  de  o  ţară  ai  cărei  alegători  nu  ştiu  să  se  conducă  sau 
care  se  lasă  conduşi  de  alţii!  Ei  reprezintă  atâtea  forţe  care  o 
vor  duce  în  ruină  ca  un  fluviu  revărsat.  Forma  democratică  nu 
e  avantagioasă,  aş  zice  posibilă,  decât  dacă  alegătorii  au  ajuns 
majori,  graţie  unei  desvoltări  normale.  Majoritatea  spirituală  a 
cetăţenilor  trebuie  să  facă  faţă  majorităţii  numărului. 

Lucrul  acesta  e  adevărat  în  genere,  însă  e  şi  mai  adevărat 
dacă  avem  în  vedere  răspândirea  extraordinară  a  ştiinţei  în  epoca 
noastră.  Graţie  şcolilor  de  tot  felul  răspândite  în  ţară,  fiecare  ce¬ 
tăţean  poate  căpătă  dacă  vrea,  o  cultură  ştiinţifică  cu  mult  su¬ 
perioară  celei  de  altădată.  Această  hrană  ştiinţifică  bine  digerată 
e  o  forţă  mai  mult  pentru  desvoltarea  societăţii.  Rău  digerată 
dimpotrivă,  e  un  pericol  grozav,  tocmai  ca  pericolul  la  care  se 
expune  un  copil  mic  care  se  joacă  cu  un  revolver  încărcat  sau 
cu  un  briciu  de  bărbierit  foarte  ascuţit.  Cu  cât  ştiinţa  e  pusă  mai 
la  îndemâna  tuturor,  cu  atât  e  mai  multă  nevoie  ca  fiecare  să 
cunoască  din  experienţă  adevărata  libertate. 

Lucru  curios!  niciodată  poate  nu  s’a  vorbit  atât  de  mult  ca 
azi  de  libertate.  Multe  ţări  au  pus  acest  cuvânt  frumos  în  deviza 
lor.  Ştim  pe  a  Franţei :  Libertate ,  egalitate ,  fraternitate ,  cuvinte  în 
totul  evanghelice,  sau  ale  Cantonului  de  Vând,  aproape  tot  atât 
de  frumoasă:  Libertate  şi  patrie.  In  banchetele  populare,  în  dis¬ 
cursurile  patriotice,  cuvântul  acesta  se  arată  mereu,  proclamat  şi 
aclamat  de  reprezentanţii  tuturor  partidelor  şi  ştim  cât  de  adesea 


101 


l-auzim  răsunând  în  debitate  de  băuturi.  O!  ce  crudă  ironiei 
omul  care  a  băut  peste  măsură  e  cel  mai  pornit  să  strige  din 
toate  puterile:  Trăiască  libertatea!  fără  să-şi  închipue  că  e  sclavul 
celui  mai  urît  tiran. 

Dacă  privim  pe  din  afară  totul  s’ar  părea  că  merge  bine. 
Dacă  examinăm  realitatea  vedem  că  e  altceva.  Poate  că  omul 
nu  vorbeşte  atât  de  libertate  decât  fiindcă  n’o  are.  Nu  că  legea 
nu  ne  garantează  toate  libertăţile:  politică,  civilă  şi  religioasă.  Pe 
hârtie  totul  e  în  rânduială,  insă  de  multeori  rămânem  aci.  De 
ce?  Pentrucă  sclaviei  antice  sau  moderne,  grosolane  şi  uşoare 
de  recunoscut,  i-a  urmat  o  mulţime  de  sclăvii  mai  puţin  aparente 
dar  tot  atât  de  periculoase.  Sciăvie  de  partid  de  pildă:  majori¬ 
tatea  cetăţenilor  sunt  înrolaţi  vrând  nevrând  într’un  partid  prin 
educaţia  sau  presiunea  exercitată  asupra  lor.  Trebuie  să  voteze 
în  cutare  sau  cutare  fel  pentrucă  partidul  votează  aşa.  Trebuie 
să  susţină  pe  cutare  sau  pe  cutare  candidat  fiindcă  e  candidatul 
oficial.  Am  auzit  povestindu-se,  că  într’o  adunare  legislativă  nu 
prea  departe  de  Geneva  partidele  s’au  organizat  atât  de  bine  încât 
fiecare  rând  de  deputaţi  îşi  are  şeful  lui  care  dă  semnalul  şi  toţi 
trebuie  să  asculte,  altfel  să  te  ţii!  Nimic  mai  curios  şi  mai  du¬ 
reros  decât  să  vezi  pe  aceşti  reprezentanţi  aşa  zişi  liberi  ai  unui 
popor  liber,  aşteptând  comanda:  La  dreapta  v’aliniaţi !  Ca  să  ştie 
în  ce  parte  să  meargă. 

Recunosc,  că  într’o  ţară  trebuie  să  existe  şi  progresişti  şi 
conservatori,  oameni  de  iniţiativă  şi  alţii  care  să-i  oprească  sau 
cel  puţin  să  le  dea  un  colorit  înţelept  şi  moderat.  Nimeni  nu 
neagă  lucrul  acesta.  Dar  vă  rog!  lăsaţi  pe  fiecare  alegător  să  intre 
liber  în  partidul  care  îi  reprezintă  mai  bine  principiile  şi  chiar 
atunci  să  aibă  drept  să  voteze  cum  vrea,  în  chip  independent, 
alături  de  conştiinţă.  Vai  acelora  care  îndrăsnesc  să  cumpere  vo¬ 
turi  prin  bacşişuri !  Fără  să-şi  dea  seama  ei  lucrează  la  ruina  sta¬ 
tului,  deoarece  oamenii  cumpăraţi  sunt  nişte  sclavi,  şi  sclăvia  e 
moartea  democraţiei. 

Şi  ca  s’o  spunem  în  treacăt,  nu  vom  avea  o  reacţiune  sa¬ 
lutară  decât  atunci  când  în  toate  ţările  se  va  formă  un  al  treilea 
partid,  compus  din  toţi  oamenii  cinstiţi,  care  să  stea  mai  presus 
de  toate  barierele  politice  sau  religioase.  Partidul  acesta  nu  va 
alege  ca  reprezentanţi  decât  oameni  morali  şi  cinstiţi,  care  îşi 
vor  luă  obligaţiunea  să  combată  toate  instituţiile  primejdioase,  şi 
să  apere  toate  cauzele  bune.  Partidul  acesta,  de  pildă,  înţelegând 
adevăratul  interes  al  ţării  şi  punând  interesul  general  mai  presus 
de  orice,  va  declară  un  răsboiu  de  moarte  imoralităţii  de  o  parte, 
alcoolismului  de  alta,  aceste  două  flagele  ale  civilizaţiei  noastre, 
pe  care  a  venit  timpul  să  Ie  împiedecăm  înainte  de  a  aduce  ruina 

ţării.  Când  un  popor  atacat  de  o  armată  străină  e  expus  unui 
pericol  de  moarte,  toţi  cetăţenii  îşi  întind  mâna  şi  se  ajută  între 
ei  ca  fraţii,  oricare  le-ar  fi  divergenţele  de  păreri.  Nâdăjduesc  din 
toată  inima  că  vom  vedea  într’o  zi  formându-se  partidul  acesta 
de  oameni  cinstiţi;  un  sâmbure  al  Iui  îl  văd  în  miile  de  alegă¬ 
tori  abstinenţi,  cu  care,  ca  în  America,  va  trebui  să  ne  socotim. 
Nădăjduesc  că  el  va  servi  de  sprijin  partidului,  oricare  ar  fi  el,  care 
va  căuta  într’adevăr  binele  tuturor.  Numai  atunci  alegătorii  noştri 
se  vor  bucură  de  libertate  politică  deplină  şi  ţara  întreagă  va  bene¬ 
ficia  de  ea. 

Şi  sclăvia  modei,  câte  lucruri  am  avea  de  spus  despre  ea !  Pentrucă 
la  Paris  e  moda  să  se  îmbrace  în  cutare  sau  cutare  fel,  trebuie 
ca  toată  lumea  să  facă  aşa  şi  asta  nu  numai  în  Franţa  ci  în  toate 
celelalte  ţări  până  şi  la  Madagascar!  Nu-i  asta  oare  comanda 
venită  de  sus:  La  dreapta  v’aliniaţi?  In  timpul  din  urmă  s’a  in¬ 
trodus  în  literatura  franceză  cuvântul  «psi  haci  sme»  adecă  arta 
de  a  imită.  Cuvântul  acesta  exprimă  atât  de  bine  o  mentalitate 
generală,  încât  riscă  foarte  mult  să  se  acclimatizeze  şi  să  aibă  un 
succes  deplin,  cu  tot  aerul  Iui  bizar. 

Tot  aşa  e  cu  tirania  părerii  altora:  de  teamă  că  o  să  fi 
deosebit,  faci  ca  toată  lumea.  Te  uiţi  să  vezi  din  ce  parte  bate 
vântul  ca  să-ţi  întorci  aripa  într’acolo.  A  fi  totdeauna  de  partea 
celor  mai  puternici  şi  mai  numeroşi  e,  înţelepciunea,  politica  şi 
morala  multora.  Insă  deşi  o  sfârlează  aduce  servicii  vârfului  unei 
clopotniţi,  ea  năr  putea  fi  emblema  cetăţeanului  liber  chemat  să 
intervină  în  afacerile  naţiunii. 

Toate  sclaviile  acestea  şi  altele  pe  care  ar  fi  prea  lungi  de 
enumărat  nu  sunt  decât  nişte  sclăvii  exterioare.  Din  nenorocire 
e  una  şi  mai  primejdioasă,  deoarece  e  mai  ascunsă,  sclăvia  pa¬ 
siunilor:  lăsate  pradă  lor  însele,  acestea  se  desvoaltă  în  noi  şi 
ne  strâng  ca  nişte  lanţuri  tari  de  care  nu  ştim  cum  să  ne  scăpăm. 
Pasiunile  acestea  la  rândul  lor  sunt  manifestări  externe  ale  unui 
rău  adânc,  care  nu  e  altul  decât  păcatul,  izvorul  tuturor  tiraniilor. 
Graţie  orbirii  produse  de  păcat,  ne  credem  liberi  tocmai  în  mo¬ 
mentul  când  suntem  mai  puţin  liberi.  S’a  desvoltat  în  noi  un  eu 
fals,  egoist  şi  tiran,  de  care  ascultăm  crezând  că  lucrăm  după 
placul  nostru,  fără  să  ne  închipuim  că  slujim  unei  puteri  străine. 
Ne  închipuim  că  suntem  stăpâni  pe  noi  înşine  şi  suntem  sclavi 
altuia  care  ne  duce  de  nas  cum  vrea.  In  epoca  noastră  se  vor¬ 
beşte  mult  de  sugestiune.  Eu  cred  că  niciodată  cuvântul  acesta 
n’a  avut  o  aplicare  mai  universală  ca  în  cazul  păcatului,  care  nu 
e  altceva  decât  o  sugestiune  atotputernică,  care  ne  împinge  să 
numim  alb  ceeace  e  negru,  libertate  ceeace  nu  e  decât  sclavie. 

Singurul  remediu  e  să  ieşim  din  centru  şi  să  mergem  spre 
periferie.  Trebuie  să  începem  prin  a  face  pe  om  liber  în  interior, 
pentruca  apoi  să  fie  liber  şi  în  afară.  E  vorba  să  atacăm  şi  să 
distrugem  mai  întâiu  sclăvia  inimii,  pentruca  în  urmă  celelalte  sclăvii 
să  dispară  rând  pe  rând.  Deasemenea  cu  toată  bunăvoinţa  lor, 
mi  se  pare  că  sunt  într’o  eroare  desăvârşită,  oamenii  care  se  si¬ 
lesc  să  transforme  starea  noastră  socială  numai  prin  mijloace  ex¬ 
terioare,  care  cred  de  pildă  că  răspândirea  instrucţiunii,  mărirea 
salariilor,  micşorarea  orelor  de  lucru,  împărţirea  bogăţiei,  extin¬ 
derea  obiectelor  de  lux  la  toate  clasele  societăţii,  ar  aduce  vrâsta 
de  aur  pe  pământ  şi  ar  face  pe  om  într’adevăr  liber.  Evident  că 
în  majoritatea  acestor  puncte  avem  de  făcut  mari  progrese  şi 
multe  chiar  s’au  făcut.  Dar  să  nu  exagerăm  nimic  şi  să  înţelegem 
că  atâta  vreme  cât  omul  n’a  ajuns  liber  în  forul  lui  interior,  toate 
îmbunătăţirile  exterioare  nu  vor  face  decât  să-i  agraveze  starea 
de  sclăvie,  înmulţindu-i  trebuinţele.  Aceste  trebuinţe  sunt  nişte 
autori  cari  îl  vor  face  captiv. 

Şi  ce  să  facem  ca  să  ajungem  Ia  adevărata  libertate?  înainte 
de  toate  cred  că  trebuie  să  admitem  două  feluri  de  libertăţi  foarte 
deosebite,  una  externă,  foarte  iluzorie,  pe  care  o  voiu  numi  liber¬ 
tate  aparentă,  iar  cealaltă  internă,  singura  care  mi  se  pare  ade¬ 
vărată.  După  cea  dintâiu  am  drept  să  mă  hotărăsc  cum  vreau 
între  bine  şi  rău,  între  vieaţă  şi  moarte;  tocmai  libertatea  de  a 
alege  face  din  mine  o  fiinţă  neutră  faţă  de  bine  şi  rău;  fie  că 
mă  ţin  de  una,  fie  că  mă  ţin  de  cealaltă,  în  fond  eu  corespund 
naturii  mele,  deoarece  esenţa  fiinţei  mele  e  indiferenţa  absolută 
faţă  de  aceste  două  alternative.  Seamăn  cu  cumpăna  unei  ba¬ 
lanţe  care  numai  atâta  vreme  e  în  echilibru  cât  timp  cele  două 
talere  nu  sunt  încărcate. 

Cealaltă  libertate,  cea  reală,  dimpotrivă,  constă  în  libera  ale¬ 
gere  a  binelui.  Nu  sunt  liber  fiindcă  pot  alege  între  bine  şi  rău, 
ci  pentruca  am  dreptul  şi  putinţa  să  aleg  binele  şi  să-mi  con¬ 
formez  voinţa  cu  el,  adecă,  în  fond,  să  urinez  legea  fiinţei  mele 
şi  să  trăesc. 

Lucru  curios,  prima  concepţiune  despre  libertate  pare  supe¬ 
rioară  celei  de  a  doua.  La  prima  privire  ei  i-am  da  preferenţă, 
însă  dacă  ne  mai  gândim  şi  dacă  am  ajuns  o  maturitate  oare¬ 
care  de  cugetare,  a  doua  ni  se  pare  mai  adevărată,  definitivă  şi 
singură  valabilă.  Una  într’adevăr  e  aşa  de  iluzorie  încât  mai  curând 
sau  mai  târziu  va  aduce  distrugerea  adevăratei  libertăţi  ajungând 
la  moarte.  In  realitate  ea  e  negarea  libertăţii  pe  care  pare  a  o 
stabili.  Cealaltă  dimpotrivă  e  atât  de  reală  încât  exercitându-se, 
se  afirmă  şi  aduce  pe  om  la  libertatea  absolută  asigurându-i  vieaţa. 

Două  exemple  luate  din  vieaţa  de  toate  zilele  vor  fi  deajuns 
spre  a  mă  face  să  fiu  şi  mai  înţeles.  Pentruca  trupul  meu  să 
trăiască  trebuie  să  mănânc.  Stomacul  reclamă  zilnic  o  sumă  oare¬ 
care  de  elemente.  Evident  că  mă  pot  conformă  acestei  legi  a 
fiinţei  mele  şi  vieaţa  mi-e  asigurată.  Pot  să  mă  sustrag  şi  să  mă 
scap  de  ea  sub  pretext  de  liber  arbitru ;  însă  imediat  voiu  fi  pradă 
morţii.  In  primul  caz  fac  uz  de  libertatea  mea  reală  care  e  as¬ 
cultarea  de  lege,  şi  îmi  măresc  doza  de  libertate,  garantându-mi 
vieaţa.  In  al  doilea  dimpotrivă,  fac  uz  de  libertatea  mea  apa¬ 
rentă  care  e  alegerea  între  ascultare  şi  neascultare  şi  îmi  mic¬ 
şorez  doza  de  libertate  până  ce  o  distrug  cu  totul  pierzând  vieaţa. 
Libertatea  e  vieaţă;  sclăvia  e  moarte. 

Alt  exemplu :  să  luăm  un  alcoolic  care,  pe  nesimţite,  îşi  rui¬ 
nează  corpul  şi  sufletul  prin  deprinderea  lui  funestă.  Nenorocitul 
acesta  are  trista  facultate,  de  a  continuă  să  bea  pânăce  s’a  ucis 
în  întregime.  Poate  face  uz  de  libertate  ca  să  se  sinucidă  prin 
alcool.  Şi  când  va  ajunge  aci  libertatea  îi  va  fi  distrusă  pentru 
totdeauna.  Va  fi  înşelat  de  libertatea  aparentă.  Dimpotrivă,  dacă 
omul  acesta,  deşteptându-i-se  conştiinţa,  scapă  de  sugestiunea 
care-1  ţinea  adormit  spre  a  se  pune  în  faţa  realităţii,  nu  va  în- 
târziă  să  facă  uz  de  libertatea  lui  spre  a  luă  un  angajament  de 
temperanţă.  In  aparenţă  prin  asta  îşi  înstrăinează  libertatea,  i  se 
va  impută,  va  fi  batjocorit  probabil  şi,  curios,  poate  tocmai  oa¬ 
menii  cinstiţi  vor  lucră  astfel,  crezând  că  fac  spirit,  ridiculi- 
zându-1.  Nu  e  mai  puţin  adevărat  însă  că  omul  acesta  care  mergeâ 
altădată  din  sclavie  în  sclavie,  şi  trebuiâ  să  ajungă  la  moarte,  se 
ridică  de-acum  încolo  şi  se  va  urcă  dacă  vrea,  din  treaptă  în  treaptă 
până  la  adevărata  libertate.  Angajamentul  de  temperanţă  va  fi 
pentru  el  primul  pas  spre  libertate  şi  încă  spre  o  libertate  mai  mare. 

Dacă  aceste  două  exemple  sunt  juste  —  şi  cred  că  e  greu 
de  contestat  acest  lucru  —  aveam  dreptate  să  spun  adineaori  că 
libertatea  reală  nu  e  altceva  decât  ascultarea  de  bine,  adecă  as¬ 
cultarea  de  legea  fiinţei  noastre:  numai  sugestiunea  păcatului  ne 
poate  orbi  destul  spre  a  ne  convinge  de  contrarul. 

Toată  lumea  recunoaşte  că  din  două  ţări,  dintre  care  una 
are  un  cod  de  legi  bune,  pe  când  cealaltă  mai  mult  sau  mai  puţin 
sălbatică,  e  lipsită  de  el,  prima  are  mai  multă  libertate  ca  cea 
de  a  doua.  Legile  bune  în  loc  să  vatăme  libertatea,  o  asigură, 
pe  când  anarhia  ia  omului  şi  puţinul  de  libertate  pe  care-1  avea 
născându-se. 

S’au  citat  adesea  popoarele  anglo-saxone  ca  popoarele  cele 
mai  libere  care  există.  Asta  vine  aproape  numai  din  faptul  că 
popoarele  acestea  ştiu  foarte  bine  să  se  conformeze  cu  legea: 
niciodată  cetăţeanul  nu  dă  dovadă  de  o  libertate  mai  mare  ca 

atunci  când  abdică  dela  ea  în  interesul  general.  Un  soldat  care, 
spre  a-şi  servi  patria,  primeşte  de  bună  voie  disciplina  militară 
cu  toate  renunţările  ei,  e  mult  mai  liber  ca  un  transfug  care,  spre 
a  scăpă  de  strviciu,  fuge  la  străini.  Culmea  libertăţii  e  ascul¬ 
tarea  de  lege  până  la  aşa  grad  încât  să  fi  gata  să  te  sacrifici 
pentru  ea.  Se  înţelege  însă  că,  spre  a  ajunge  aci,  trebuie  să  as¬ 
cultăm  în  chip  conştient  şi  luminat,  căci  altfel  ascultăm  pasiv  ca 
animalul  care  nu  ştie  ce  face. 

In  această  privinţă  cred  că  trebuie  să  distingem  trei  pozi- 
ţiuni  diferite  faţă  de  această  lege.  Aceste  trei  poziţiuni  cores¬ 
pund  cu  trei  perioade  diferite  ale  desvoltării  copilului. 

In  prima,  copilul  care  se  naşte  seamănă  foarte  mult  cu  un 
mic  animal  lipsit  de  libertate.  Are  instincte  pe  care  le  urmează 
fără  să  ştie,  de  care  ascultă  orbeşte.  De  conştiinţă  nici  o  vorbă. 
Nu  exprimă  nimic.  Dacă  surâde,  o  face  mai  mult  fiindcă  pre¬ 
simte  momentul  prânzului,  sau  e  sătul,  sau  pentru  altceva. 
Această  perioadă  a  vieţii  omului  corespunde  cu  regnele  infe¬ 
rioare:  ai  plantei  şi  animalului:  libertatea  lipseşte  aci  fiindcă  nu  e 
conştiinţa  de  lege.  Ea  comandă  cu  putere,  trebuie  să  asculte  de 
ea  în  chip  fatal  sau _  să  moară.  Ea  stăpâneşte  fiinţa  ca  o  pu¬ 

tere  suverană  cu  care  nu  poate  discută.  Asta  e  perioada  deter¬ 
minismului.  Pot  fi  în  perioada  aceasta  presimţiri  de  libertate,  însă 
libertatea  propriu  zisă  lipseşte.  Toţi  am  trecut  prin  perioada  aceasta 
şi  după  naştere.  E  o  perioadă  aşa  de  întunecoasă  şi  de  incon¬ 
ştienta  încât  nimeni  nu  şi-o  mai  poate  aminti. 

Apoi  vine  a  doua  fază:  copilul  a  crescut,  a  ajuns  o  perso¬ 
nalitate  mică  şi  atunci  a  observat  că  nu  e  singur  în  lumea  aceasta, 
că  mai  sunt  şi  alte  voinţi  alături  de  a  lui,  şi  în  deosebi  una  care-1 
stăpâneşte,  aceia  a  părinţilor.  Ieşind  din  perioada  instinctivă,  luând 
conştiinţă  de  sine,  a  constatat  înaintea  Iui  şi  alături  de  el  o  lege 
lămurită  care  i  porunciă  să  asculte:  şi  cum  şi  el  are  o  voinţă  foarte 
lămurită,  o  luptă  plină  de  urmări  a  început. 

Mi-aduc  aminte  de  o  fetiţă  care  n’aveâ  nici  doi  ani,  dar  a 
cărei  voinţă  eră  aşa  de  tare  încât  eră  o  luptă  zilnică  s’o  faci  să 
asculte.  O  revoluţie  adâncă  se  petrecu  în  ea,  când  observă  că 
în  jurul  ei  se  aflau  fiinţe  care  aveau  să  i  poruncească.  Par’că  o 
aud  şi  acum  zicând  mereu  un  continuu  nu,  care  eră  ca  o  pro¬ 
testare  contra  rezistenţelor  întâlnite.  Felul  de  a  pronunţă  acest 
nu,  nu  putea  fi  copilăresc,  accentul  n’aveâ  nimic  copilăresc  şi  totuş 
eră  al  111-lea  cuvânt  pe  care-1  învăţase  după  cele  două:  tată  şi 
mamă!  Protestarea  aceasta  continuă  şi  noaptea  în  visuri,  căci 
de  multeori  a  început  să  vorbească  cu  glas  tare  în  somn,  mereu 
scotea  acelaş  nu. 

Perioada  aceasta  de  luptă  e  cea  mai  critică  din  toate ;  atunci 
într’adevăr  se  poate  decide  asupra  viitorului  fiinţei  care  luptă. 
A  cui  va  fi  victoria:  a  libertăţii  ori  a  determinismului?  Nimeni 
nu  poate  şti.  Cea  mai  mare  parte  dintre  oameni  cad  învinşi  în 
lupta  aceasta  şi  determinismul  e  cel  mai  puternic.  Căci,  lucru 
trist  de  spus,  şi  care  arată  până  la  ce  punct  suntem  sub  stă- 
pânia  unei  iluzii,  ne  închipuim  atunci  că  cel  care  vrea  să  ne  impue 
legea  ne  e  duşman  şi  că  scopul  lui  dând  porunci  e  să  ne  va- 
tăme  fericirea. 

Noroc  însă  că  copilul  poate  ieşi  biruitor  din  această  criză 
şi  să  ajungă  într’o  perioadă  superioară  celei  precedente,  perioada 
libertăţii :  el  a  înţeles,  că  cel  care-i  porunceşte  e  un  prietin  şi 
ceeace-i  porunceşte  nu-i  porunceşte  decât  din  iubire.  Atunci  în¬ 
cetează  lupta  şi  îşi  supune  vesel  voinţa  lui  voinţei  tatălui  şi  mamei 
sale.  Merge  chiar  până  a  şi  identifică  propria  lui  voinţă  cu  a  lor, 
deoarece  ştie  că  în  definitiv  există  un  acord  adânc  între  inte¬ 
resul  lui  şi  voinţa  părinţilor:1  a  ascultă  de  ei  înseamnă  a  ascultă 
de  adevăratul  lor  eu:  ascultând  va  fi  liber. 

De  îndatăce  legea  a  luat  forma  atrăgătoare  şi  plăcută  a  vo¬ 
inţei  părinteşti  totul  se  schimbă  şi  ascultarea  ajunge  o  bucurie. 
Dacă  tinărui  ascultă  o  face  numai  din  iubire  şi  tatăl  nu  va  mai 
aveâ  nevoie  să  insiste,  căci  cea  mai  neînsemnată  dintre  poruncile 
iui  şi  cel  mai  mic  sfat  al  lui  va  fi  primit  cu  recunoştinţă  şi  urmat 
punctual.  Punând  nuiaua  la  o  parte,  tatăl  va  face  pe  copii  părtaş 
planurilor  lui,  luându-1  ca  sfetnic  al  lui. 

Astfel  deci  prima  perioadă  am  caracterizat-o  astfel:  legea 
mai  presus  de  copil,  împlinită  orbeşte,  fază  de  pur  determinism, 
perioadă  instinctivă. 

Apoi  a  doua  perioadă,  în  care  legea  ce  stă  alături  de  el  şi 
produce  luptă  în  individ,  fază  de  nesiguranţă  între  determinism 
şi  libertate. 

In  fine,  a  treia  perioadă,  legea  în  interiorul  lui,  împlinită  cu 
iubire  şi  veselie,  fază  în  care  birue  libertatea. 

Cu  cât  legea  se  apropie  mai  mult  de  om  şi  devine  mai  con¬ 
ştientă  cu  atât  el  devine  mai  liber.  Tocmai  când  se  încarnează 
în  el,  ca  să  zic  aşa,  când  devine  una  cu  el,  îşi  atinge  libertatea 
punctul  culminant,  şi  asta  se  înţelege,  deoarece  atunci  omul  iden¬ 
tificat  cu  legea  nu  vrea  decât  ceeace  vrea  ea. 

Lucru  curios,  mişcarea  aceasta  gradată  constatată  în  individ 
o  găsim  cu  fazele  ei  mari  şi  în  istoria  omenirii.  Omenirea  a  trecut 
printr’o  primă  perioadă  care  corespunde  cu  a  micului  copil ;  asta 

'  Se  înţelege  eă  aici  vreau  să  vorbesc  de  părinţii  demni  de  acest  nume,  care 
au  înţeles  că  trebuie  sâ-şi  subordoneze  interesele  lor  intereselor  copilului  şi  se  feresc 
de  a-i  creşte  numai  puţin  pentru  ei,  în  chip  egoist. 

e  epoca  păgânismului,  în  care  omenirea  ascultă  de  zeităţi  obscure 
misterioase,  pe  care  nu  le  cunoaşte  dar  care  i  se  par  tiranice. 
Una  dintre  ele  se  numeşte  Fatalitate.  Ea  comandă  orbeşte  şi 
trebuie  ascultată  orbeşte.  Oamenii  simt  că  sunt  ţinuţi  şi  stăpâniţi 
de  ea  şi  nici  nu  încearcă  să  discute.  Ascultă,  dar  fără  bucurie, 
ca  de  o  necesitate  împotriva  căreia  e  imposibil  să  caute  să  se 
ridice.  Atunci  libertatea  nu  e  cunoscută,  ca  să  zicem  aşa,  ci 
domneşte  determinismul  sau  fatalismul  de  care  trebuie  să  asculte 
vrând  nevrâr.d.  Se  înţelege  că  în  păgânismul  antic,  ca  şi  în  cel 
modern,  sunt  excepţiuni  frumoase,  însă  excepţiunile  acestea  con¬ 
firmă  regula,  arătându-ne  cât  de  greu  îşi  cucereşte  omul  superior 
libertatea  în  această  primă  fază. 

Faza  următoare  e  reprezentată  în  istorie  prin  iudaism,  care 
ne  oferă  priveliştea  unui  popor  în  luptă  cu  o  lege  dată  de  Dum¬ 
nezeu,  împotriva  căreia  se  sbate  timp  de  mai  multe  veacuri.  El 
e  poporul  cel  tare  la  cerbice  de  care  vorbeşte  Scriptura,  care  as¬ 
cultă  atât  de  greu,  care  par’că  n’a  primit  legea  decât  ca  s’o  calce; 
nu  înţelege,  cel  puţin  în  totalitatea  lui,  —  căci  şi  aici  sunt  foarte 
multe  excepţii  —  că  Dumnezeu,  autorul  legii,  e  un  Dumnezeu  al 
iubirii,  care-i  vrea  binele  adevărat.  Toată  istoria  Iui  Izrail  s’ar 
putea  rezumă  în  cuvântul  copilului  revoltat:  nu,  nu,  nu!  La  fie¬ 
care  apel  al  iui  Dumnezeu,  la  fiecare  sforţare  a  Celui  Prea  înalt 
se  aude  cuvântul  nu,  aspru  şi  neînduplecat.  Nerăbdarea  jugului 
merge  mereu  crescând  pânăce  învârtoşarea  şi-a  ajuns  apogeul. 
Atunci  Dumnezeu  e  silit  să  alunge  pentru  un  timp  pe  cea  mai 
mare  parte  a  poporului  izrailit,  Iăsându-1  în  prada  altor  naţiuni, 
pr  nse  în  angrenajul  determinismului.  El  nu  păstrează  decât  o 
elită,  un  rest,  cu  care  îşi  va  realiză  planurile. 

In  adevăr,  restul  acesta  a  ajuns,  acum  19  veacuri,  în  a  treia 
fază,  a  libertăţii,  în  urma  lui  Isus  Hristos,  primul  om  liber,  într’adevăr 
liber,  deoarece  a  fost  primul  într’adevăr  dependent  de  Dumnezeu. 
Toată  taina  vieţii  Iui  e  cuprinsă  în  cuvintele  următoare:  «Hrana  mea 
e  să  fac  voia  Celuice  m’a  trimis»,  sau:  «Nu  precum  vreau  eu,  Pă¬ 
rinte,  ci  precum  tu».  Pentru  Hristos,  legea  nu  e  mai  presus  de  el  ca 
o  forţă  oarbă  şi  fatală,  nici  lângă  el  ca  un  duşman  împotriva 
căruia  trebuie  să  lupte,  ci  în  interiorul  lui,  pătrunzându-1,  um- 
plându  1,  identificându-se  cu  el,  şi  asta  graţie  Duhului  lui  Dum¬ 
nezeu  care  locueşte  în  el  în  toată  plenitudinea. 

In  urmă,  discipolii  după,  ce  au  fost  formaţi  la  şcoala  lui,  pri¬ 
mesc  şi  ci  la  rândul  lor  Duhul  sfânt  şi  imediat  se  afirmă  în  faţa 
lumii  ca  fiinţe  libere.  Ignoranţi,  fără  cultură,  nu  şovăesc  să  de¬ 
clare  sinedriului  că  trebuie  să  asculte  mai  mult  de  Dumnezeu  decât 
de  oameni;  sunt  gata  să  ţină  piept  lumii  întregi  pentru  a  îm¬ 
plini  voinţa  dumnezeească  care  a  devenit  a  lor.  Asta  dă  faptelor 

apostolilor  un  interes  atât  de  palpitant:  vedem  acî  un  grup  de 
oameni  liberi,  independenţi  de  tot  şi  de  toţi  dar  cu  atât  mai  de¬ 
pendenţi  de  Dumnezeu.  Apariţia  aceasta  e  de  cea  mai  înaltă  im¬ 
portanţă,  căci  ea  înseamnă  clipa  solemnă  a  intrării  omenirii  în 
perioada  111-a,  pe  care  am  numit-o  perioada  libertăţii:  asta  e  faza 
creştinismului.  Graţie  lui,  şi  operii  de  liberare  săvârşite  de  Isus 
Hristos,  omenirea  înţelege  că  legea  divină  e  o  lege  a  iubirii,  că 
cel  care  ordonă  e  un  părinte,  cel  mai  iubitor  părinte,  şi  că  oricine 
consimte  să  se  împace  cu  el  prin  Isus  Hristos,  adecă  încetează 
de  a  se  revoltă,  va  putea  fi  părtaş  ca  fiu  al  casei,  la  măreţiiie 
tatălui.  «Dacă  Fiul  vă  liberează,  zicea  Isus,  veţi  fi  într’adevăr  li¬ 
beri».  Fiul,  într’adevăr,  ne  liberează  punând  în  interiorul  nostru 
Spiritul  adopţiunii,  făcându-ne  fii  ai  lui  Dumnezeu,  fii  a  căror  in¬ 
teligenţă  e  aşa  de  transformată,  încât  pot  spune  cu  apostolul, 
că  pentru  ei  «voia  lui  Dumnezeu  e  bună,  plăcută  şi  desăvârşită». 
Asta  e  legea  desăvârşită  a  libertăţii. 

De  mirat  e  că  ascultând  de  Dumnezeu,  în  fond  ascult  de 
eul  meu  însumi,  însă  de  eul  vindecat,  ajuns  normal,  smuls  din 
sugestiunea  păcatului  şi  eul  acesta  e  eul  divin  format  în  om. 
Odată  ajunşi  pe  calea  aceasta,  nu  mai  avem  nici  un  motiv  să  ne 
oprim.  Liberaţi  de  sclavia  interioară,  vom  merge  din  liberare  în 
liberare  şi  prin  asta  din  libertate  în  libertate,  până  la  libertatea 
măreaţă  a  fiilor  lui  Dumnezeu.  Cred  că  vom  atinge  vârful 
care  ne  e  propus  când  Duhul  Iui  Dumnezeu  avându-ne  în  totul 
il  vom  putea  avea  şi  noi  pe  deplin  şi  asta  în  chip  definitiv. 

Maşină,  sclav,  fiu:  iată  cele  trei  trepte  propuse  omului  în 
evoluţia  iui  spre  Dumnezeu.  Ce  puternic  stimulent  spre  a  ne  îm¬ 
pinge  să  părăsim  văile  şi  să  ne  urcăm  pe  vârfuri! 

Vezi,  iubite  cetitor,  că  întrebarea  pusă  adineaori :  Vrei  să  fii 
liber?  e  serioasă  şi  răspunsul  afirmativ  e  plin  de  urmări  pentru 
tine,  deoarece  liberarea  ta  implică  o  abdicare  de  bună  voie  în 
manile  Creatorului.  Spun  însă  că  ceeace  opreşte  pe  loc  pe  mulţi 
oameni  sinceri  şi  drepţi  care  ar  dori  libertatea  aceasta,  e  că  în 
fond  nu  ştiu  cum  să  facă  să  ajungă  la  ea.  Ei  cred  că  să  în¬ 
cerce  multe  sforţări,  să  ia  multe  hotărîri,  ca  şi  cum  totul  ar  de¬ 
pinde  de  ei,  uitând  că  Isus  Hristos  le-a  cucerit  pe  o  cruce  liber¬ 
tate  deplină,  zdrobind  puterea  apăsătorului  lor  grozav.  Acum  li¬ 
berarea  unui  sclav  al  păcatului  nu  mai  e  decât  o  chestiune  de 
credinţă  şi  prin  asta  o  chestiune  de  voinţă,  credinţă  în  opera  lui 
Hristos,  voinţa  de  a  o  primi  chiar  fără  a  o  înţelege. 

In  noaptea  de  31  Iulie  spre  1  August  1865  bisericile  din 
America  înfăţişau  o  privelişte  mişcătoare.  In  ele  erau  uniţi  în  ru¬ 
găciuni  o  mulţime  de  oameni  şi  femei,  unii  liberi,  iar  alţii  sclavi. 
Un  decret  al  senatului  în  urma  răsboiului  pentru  succesiune  de- 

clarase  liberi  pe  toţi  sclavii  republicii,  şi  la  miezul  nopţii  clo¬ 
potele  ţării  începură  să  sune  vestind  captivilor  libertatea.  In 
timp  ce  toţi  se  rugau  în  genunchi,  clopotele  începură  să  sune 
de  veselie  şi  sclavii  îngenunchiaţi  se  putură  ridică  liberi,  cu  con¬ 
diţie  însă,  ca  toţi  să  consimtă  şi  să  se  încreadă  în  decretul  oficial. 

Oricine  aţi  fi  voi  cei  care  cetiţi  aceste  rânduri,  oricât  de  în¬ 
lănţuiţi  aţi  fi,  chiar  dacă  vă  simţiţi  încă  robiţi  de  o  mare  putere 
duşmană,  vă  pot  spune  că  sunteţi  liberi  dacă  vreţi.  Înainte  de 
a  termină  de  cetit  aceste  pagini,  vă  puteţi  opri  şi  reculege  o 

clipă  şi,  prin  actul  acesta  de  supremă  încredere  în  Dumnezeu, 

de  abdicare  la  picioarele  lui  Isus  Hristos  să  puneţi  mâna  pe  li¬ 
bertate,  ca  pe  un  lucru  care  e  al  vostru  deoarece  ea  v’a  fost 
câştigată  cu  preţul  sângelui  vărsat  pe  cruce. 

In  toate  domeniile  nu  suntem  stăpâni  decât  pe  ceeace  am 
cucerit.  Tot  aşa  e  şi  cu  libertatea:  niciodată  nu  vom  avea  decât 
libertăţile  pe  care  le  luăm.  Lucrează  deci,  iubite  cetitor,  ca  şi  cum 
ai  fi  liber,  şi  vei  vedea  că  eşti  liber  într'adevăr.  Eşti  liber  dacă 

vrei.  Ia  deci  ceeace  ai  şi  realizează  ceeace  eşti. 

Dini.  I.  Cornilescu. 

CUVÂNT  DE  DESCHIDERE 

rostit  Ia  conferenţa  a  2-a  preoţească  din  Sălişte  5/18  Noemvrie  1913. 

On.  Conferenţă  Preoţească! 

Dela  ultima  noastră  întrunire,  ţinută  în  26  Martie  a.  c.  şi 
până  acum  s’au  petrecut  unele  lucruri,  cari  merită  să  fie  relevate 
în  cuvântul  de  deschidere  al  unei  conîerenţe  preoţeşti,  fiindcă  ele 
ating  foarte  de  aproape  soartea  preoţimii  noastre. 

In  acest  interval  a  trecut  prin  corpurile  legiuitoare  articolul 
de  lege  38  din  1913  privitor  la  îmbunătăţirea  stării  materiale  a 
preoţilor  prin  încuviinţarea  aşa  numitelor  cuincuenale. 

Contra  proiectului,  prin  care  1500  preoţi  de  ai  noştrii  ră¬ 
mâneau  excluşi  dela  orice  ameliorare  a  stării  lor  materiale,  în 
partea  cea  mai  mare  din  motive  neatârnătoare  de  voinţa  lor, 
adevărat  că  arhiereii  noştri  au  purtat  o  frumoasă  şi  înălţătoare 
luptă,  arătând  în  faţa  celor  mai  înalţi  şi  mai  competenţi  factori 
nedreptatea,  ce  li  se  face  acestor  preoţi  români  ortodocşi,  cari 
îndeplinesc  şi  ei  cu  sfinţenie  misiunea  lor  apostolească,  muncind 
pentru  înaintarea  poporului  şi  spre  folosul  patriei  în  măsura  pu¬ 
tinţei  lor,  fără  ca  ei  să  poată  fi  făcuţi  răspunzători  pentru  puţi¬ 
nătatea  pregătirii  ori  a  succesului,  care  atârnă  de  concursul  multor 
factori  adeseori  potrivnici  faţă  de  biserică  şi  preoţi. 

Unul  dintre  arhiereii  noştri  a  spus  chiar,  că  opinia  publică 
românească  a  şi  dat  răspunsul  potrivit  la  întrebarea,  pentruce 
atâtea  şi  atâtea  din  măsurile  ce  se  iau  din  partea  guvernanţilor 
par  a  fi  îndreptate  mai  ales  contra  poporului  nostru  şi  a  fiilor 
săi?  Pentrucă  acest  popor  a  fost  şi,  durere,  mai  este  încă  şi 
astăzi  considerat  din  partea  puternicilor  zilei,  ca  o  massă  negli¬ 
jabilă,  ca  un  obiect  de  exploatat,  bun  să  plătească  numai  dări 
grele  şi  să-şi  trimită  feciorii  cei  mai  mândri  şi  mai  plini  de  vieaţă, 
să-şi  verse  sângele  pentru  cinstea  monarhiei. 

Iar  când  ar  fi  vorba  de  făcut  vreun  favor,  vreo  înlesnire 
pentru  vreo  tagmă  de  cetăţeni,  se  studiază  împrejurările,  se  fău¬ 
resc  proiecte  şi  se  întocmesc  anume  lucrurile  astfel,  ca  dintre 
Români  să  ajungă  cât  mai  puţini  a  se  împărtăşi  de  acele  favoruri 
sau  înlesniri. 

Astfel  legea  cuincuenalelor  votată  în  anui  acesta  pentru  foarte 
puţini  preoţi  români  va  însemnă  o  uşurare  mai  simţită  a  traiului. 

Majoritatea  preoţilor  noştri  va  rămânea  şi  în  viitor  lipsită 
de  avantage  materiale  şi  va  munci  mai  departe  fără  să  aştepte 
răsplata  cuvenită  pentru  munca  sa.  Legăturile  preoţilor  noştri  cu 
poporul  vor  deveni  cu  atât  mai  strânse,  cu  cât  acesta  va  simţi, 
că  preoţii  săi  nu  stau  în  solda  puternicilor  zilei,  că  ei  sunt  în 
stare  să  renunţe  la  anume  favoruri  şi  se  mulţămesc  cu  puţinul 
acela,  pe  care  ii-1  oferă  de  bună  voie  credincioşii  lor. 

Se  vor  aşterne  deci  preoţii  noştri  cei  harnici  şi  devotaţi  che¬ 
mării  lor  la  o  muncă  şi  mai  însufleţită  şi  mai  stăruitoare  decât 
cea  de  până  acum.  Vor  învăţa  şi  vor  lumină  poporul  cu  vreme 
şi  fără  vreme,  nu  se  vor  feri  de  nici  o  greutate,  de  nici  o  picdecă 
ce  le-ar  pune  în  cale  răutatea  vremilor  şi  a  oamenilor.  Vor  în¬ 
deplini  sfintele  slujbe  cu  toată  evlavia  şi  cu  toată  căldura  sufle¬ 
tului  lor,  ca  să  nu  mai  poată  zice  nimeni,  că  în  vechime  aveam 
potire  de  lemn  şi  preoţi  de  aur,  iar  acum  avem  potire  de  aur. 
şi  preoţi  de  lemn...  Ştiind  că  rugăciunea  e  cheia  raiului ,  se  vor 
nizuî,  ca  din  lumina  şi  căldura  sufletească  depusă  în  rugăciunile 
lor  să  picure  cât  mai  mult  şi  în  inima  credincioşilor,  căci  zice  o 
vorbă:  celce  se  ştie  rugă  bine,  acela  ştie  şi  trăi  bine,  iar  rugă¬ 
ciunile  lipsite  de  căldura  inimei  sunt  ca  săgeţile  fără  vârf,  ca  să¬ 
biile  fără  ascuţiş,  ca  paserile  fără  aripi:  ele  nu  pătrund  şi  nu  se 
ridică  la  cer.  Rugăciunile  făcute  cu  răceală  îngheaţă  înainte  de  a 
se  înălţă  la  cer. 

întreagă  istoria  bisericească  universală  ne  este  dovadă,  că 
atunci  a  înflorit  mai  mult  biserica  lui  Hristos,  când  slujitorii  ei 
au  fost  mai  asupriţi.  Doar  epoca  de  aur  a  istoriei  bisericeşti 
coincide  cu  timpul  persecuţiunilor  celor  mai  înverşunate.  Iar 
atunci,  când  slujitorii  bisericii  au  ajuns  la  bunăstare  prea  mare,  ia 
stăpânire  întinsă  şi  îmbelşugată,  propoveduirea  Evangheliei  s’a 
înnămolit  în  traiul  prea  bun  şi  uşor  al  preoţilor  bogaţi.  Căci  scris 
este,  că  <  grija  veacului  acestuia  şi  înşelăciunea  bogăţiei  sugrumă 
cuvântul»  (Mateiu  XIII,  22). 

Chiar  şi  fără  a  recurge  la  învăţămintele  istoriei,  privind  numai 
la  cele  ce  se  întâmplă  în  zilele  noastre  în  Franţa,  unde  curente 
potrivnice  au  pornit  un  adevărat  vandalism  contra  bisericii  creştine, 
uşor  se  va  putea  convinge  orcine,  că  aceste  atacuri  n’au  putut 
să  slăbească,  ci  din  contră  au  întărit  biserica  şi  au  făcut  să  spo¬ 
rească  râvna  slujitorilor  ei. 

«In  loc  de  a  scădea  numărul  şcoaielor  susţinute  de  biserică 
—  cetim  într’un  raport  din  Paris  —  ele  s’au  înmulţit.  In  biserici 
se  desfăşură  cu  o  evlavie  şi  râvnă  neobişnuită  până  acum  sfintele 
slujbe  dumnezeeşti.  Publicul,  care  cercetează  aceste  slujbe,  nu  mai 
încape  în  biserici.  In  câte  o  Duminecă  parte  mare  a  publicului 
rămâne  în  afară  de  zidurile  bisericii,  ascultând  de  pe  la  uşi  sau 
din  stradă  şi  mulţămindu-se  cu  câte  un  accent  de  cântare,  ce 
străbate  în  afară. 

Ce  s’a  întâmplat  aici?  Căci  cu  drept  putea  să  creadă  oricine, 
că  în  urma  acelei  severităţi,  cu  care  statul  francez  a  executat 
legea  separaţiunei,  biserica  va  rămâneâ  neputincioasă  şi  se  va 
prăpădi,  ca  fiul  de  rege  detronat,  pe  care  despoiat  de  toate  ale 
sale  l-au  aruncat  în  vârtejul  vieţii. 

Dar  n’a  urmat  această  eventualitate,  ci  alta  care  eră  mai 
puţin  de  prevăzut,  însă  nu  mai  puţin  logică.  Anume  clerul,  pe 
care  l-au  despoiat  de  forţele  sale  materiale,  s’a  apucat  cu  râvnă 
însutită  de  exploatarea  forţelor  sale  morale.  Lipsa  şi  severitatea 
traiului,  i-a  silit  pe  preoţi  să  desvoalte  o  activitate  potenţată.  Bi¬ 
serica  aceea,  care  trona  până  acum  la  o  înălţime  dispreţuitoare 
şi  în  activitate  trufaşă  în  culmea  societăţii  omeneşti,  acum  s’a 
scoborît  în  vârtejul  zgomotos  al  vieţii,  unde  între  crâncene  con¬ 
curenţe  se  desfăşură  răsboiui  pentru  traiu. 

Da!  biserica  a  fost  necesitată  să  poarte  răsboiu  cu  concurenţii 
săi.  In  şcoală  e  preotul  acum  de  sute  de  ori  mai  bun  învăţător,  în 
vieaţă  însutit  mai  blând  sfătuitor,  în  spitale  însutit  mai  pacient  în¬ 
grijitor  şi  în  biserici  însutit  mai  invenţios  aranjator  scenic.  In 
foarte  multe  biserici  ale  Parisului  decurge  o  concurenţă  artistică 
mai  însufleţită  decât  între  diferitele  teatre.  Cântări  sublime  şi  înăl¬ 
ţătoare,  predici  clasice  ţinute  după  programele  afişate  de  mai 
înainte  pe  uşile  bisericilor...  In  Paris  bisericile  ofer  azi  cea  mai 
curată  desfătare  artistică.  S’ar  putea  spune,  că  publicul  acestor 
slujbe  dumnezeeşti  nu  este  cel  adevărat,  că  sentimentul  lui  re¬ 
ligios  stă  mai  mult  pe  baze  estetice  şi  că  deprinderea  lui  e  mai 
mult  un  fel  de  snobism  modern,  decât  zel  sufletesc.  Dar  cu  toate 
acestea,  el  îşi  plăteşte  de  bună  voie  şi  cu  uşurinţă  darea  biseri¬ 
cească,  la  care  s’a  angajat  nesilit  de  nimenea». 

Ţinând  seamă  de  împrejurarea,  că  publicul,  care  cercetează 
bisericile  noastre,  cu  excepţia  semidocţilor,  cari  ţin  să  ex-celeze 
totdeauna  prin  absenţă,  e  cu  mult  mai  bun  şi  mai  religios  decât 
cei  din  Paris,  temându-ne  că  într’un  viitor  mai  depărtat  şi  în 
patria  noastră  ar  putea  să  ajungă  lucrurile  la  o  totală  separaţiune 
între  biserică  şi  stat,  toţi  preoţii  noştri,  cu  sau  fără  cuincuenale, 
sunt  datori  să-şi  potenţeze  râvna  şi  activitatea  pe  teren  religios 
şi  cultural  spre  a  da  încă  din  bună  vreme  poporului  întreg  do¬ 
vezi  convingătoare,  că  îşi  înţeleg  chemarea  lor  şi  ştiu  s’o  înde¬ 
plinească  cu  zelul  cel  mai  fierbinte  ca  un  apostolat  sfânt,  iar  nu 
numai  ca  o  lefterie  făcută  cu  speculă  sau  cu  răceală  şi  numai 
în  vederea  neînsemnatei  şi  umilitoarei  retribuţiuni  băneşti. 

Aşadar  numai  şi  numai  dela  râvna  preoţilor  noştri  atârnă, 
ca  şi  cu  privire  la  biserica  noastră  să  se  adeverească  însufleţi- 
toarele  cuvinte  ale  Sfântului  Ilarie:  «Ecclesia  vincit,  cum  laeditur; 
dum  persecutionem  patitur,  floret;  dum  contemnitur,  proficit;  dum 
opprimitur,  crescit;  turn  stat,  cum  superari  videtur». 

Sălişte,  3/16  Noemvrie  1913. 


Dr.  I.  Lupas. 

DILUVIUL  ÎN  TRADIŢIE  Şl  SFÂNTA  SCRIPTURĂ. 

(după  Dr.  A.  Fibiger).  I 

.  «terra  intremuit,  motuqne  sinus 

patejecit  aq naram». 

(Ovidiu  Metomorî.  lib.  I.  v.  283—4). 

Abia  există  vreo  tradiţie  mai  deamnă  de  atenţiune  pentru 
vechimea,  universalitatea  şi  însemnătatea  ei  morală,  ca  tradiţia 
despre  diluviu.  Pretutindenea  o  găsim,  atât  la  indigenii  americani 
cât  şi  pe  insulele  oceanice,  la  popoarele  vechi  ale  Asiei  şi  Africei, 
ca  şi  la  seminţiile  străbune  ale  Europei  culte.  Esenţa  pretutindenea 
e  aceeaş. 

Dumnezeu  prin  potop  pierde  omenirea  păcătoasă  de  pe  su¬ 
prafaţa  pământului;  o  familie  bună  rămâne  dela  care  descinde  apoi 
neamul  omenesc.  Acesta  e  miezul  fiecărei  tradiţii  despre  potop, 
care  la  diferite  popoare  se  prezintă  în  cele  mai  deosebite  forme 
mitice,  amăsurat  concepţiei  lor  specific  naţionale. 

Să  cercetăm  câteva  tradiţii  de  acest  fel,  ca  să  ne  putem  con¬ 
vinge  de  existenţa  reală  a  faptului  istoric  cuprins  în  ele. 

Două  neamuri  ale  culturei  vechi:  asirienii  si  babilonenii  au 
însemnat  şi  pentru  posteritate  evenimentul  istoric  al  diluviului, 
dupăcum  apare  din  monumentele  istorice  descoperite  cu  ocaziunea 
săpăturilor  asiro-babilonice. 

Mitul  egiptean  despre  diluviu,  dupăcum  îl  cunoaştem  din 
o  inscripţie  mitologică  mai  lungă,  afiată  în  mormântul  lui  I. 
Scthosis,  e  de  următorul  cuprins:  Ra,  zeul  cel  mai  puternic,  vă¬ 
zând  că  oamenii  sunt  neascultători  şi  nu-1  apreciază,  convoacă 
zeii  în  biserica  din  oraşul  Atiu,  (On,  Heliopolis)  pentru  ca  să 
hotărască  resculaţilor  pedeapsa.  Zeii  s’au  sfătuit  şi  au  trimis  pe 
zeiţa  apelor  —  Tefnut  Hathort  —  ca  să  şteargă  de  pe  faţa  pă¬ 
mântului  neamul  păcătos.  Atunci  oamenii  aleargă  spre  munţi,  dar 
şi  aici  îi  ajunge  zeiţa  şi-i  prăpădeşte,  afară  de  o  singură  familie, 
care,  patronată  de  puternicul  Ra,  scapă  într’o  corabie. 

Mai  sistematic  e  expus  fenomenul  diluviului  d t  mitul  chaldeic , 
care  se  află  în  două  ediţii,  anume  în  istoria  preotului  Belesus 
Bel  şi  în  aşanumita  legendă  alui  Izdubar,  scrisă  încă  cu  2000  de  ani 
înainte  de  Hristos.  Pe  aceasta  din  urmă  învăţatul  englez  George 
Schmith  a  descoperit-o  la  anul  1872  în  nişte  ieroglife  pe  table 

s 

roşi  şi  albe  de  lut,  aflate  printre  ruinele  bibliotecii  regelui  asirian 
Assurbanipal  şi  de  prezent  se  află  în  muzeul  britanic  de  anticităţi. 

Hassisadra,  patriarhul  diluviului,  astfel  povesteşte  nepotului 
său  Izdubar  fenomenul  diluviului. 

Zeii  hotăresc  diluviul.  Zeiţa  atotştiinţii  —  Ea  —  provoacă  pe 
fiul  lui  Ubaritut,  pe  Hassisadra,  să-şi  edifice  o  corabie  de  600 
coţi  de  lungă,  60  coţi  de  lată  şi  înaltă,  să-şi  care  în  ea  bucate,  să-şi 
ducă  familia,  servitorii,  rudele,  vitele,  animale  sălbatice  şi  aşa  să 
scape  sămânţa  vieţii.  Hassisadra  se  supune;  îşi  pregăteşte  corabia, 
pe  dinlăuntru  şi  pe  dinafară  o  obduce  cu  catran,  se  provede  cu 
de  ale  traiului,  îşi  adună  membrii  familiei,  servitorimea,  bărbaţi, 
mueri  şi  se  sue  în  corabie,  lntr’aceea  se  porneşte  o  furtună  pu¬ 
ternică,  valurile  apelor  se  înalţă  până  la  cer,  un  întunerec  grozav 
se  lasă  în  nemărginit.  Suprafaţa  pământului  dispare  «frate  de  frate 
nu  se  îngrijeşte,  om  la  om  nu  se  cugetă».  Chiar  zeii  în  cer  se 
îngrozesc  de  înfiorătorul  potop  si-şi  caută  adăpost.  Ca  cânele  în 
culcuşul  său,  aşa  se  retrag  zeii  la  grilagele  cerului.  Istar  sbiară 
ca  un  desperat,  puternica  zeiţă  strigă  cu  glas  înalt:  «Sarra  puşcă 
aşadar  tot,  s’a  isprăvit  dezastrul.  Şi  piâng  zeii  şi  cu  ei  împreună 
duhurile  pământului». 

Şase  zile  şi  şapte  nopţi  a  ţinut  această  vijelie,  torentul  şi 
tempestatea.  Cu  zorile  zilei  a  şaptea  vijelia  se  linişteşte,  marea  scade. 

Corabia  se  opreşte  în  muntele  Nizir.  Hassisadra  în  ziua  a 
şaptea  eliberează  un  porumb  care  s’a  reîntors.  După  aceea  lasă 
o  rândunică  dar  şi  aceea  s’a  întors.  Pe  urmă  lasă  un  corb,  care 
nu  se  întoarce.  Atunci  Hassisadra  eliberează  animalele  în  cele 
patru  regiuni  ale  pământului,  ridică  altar  de  jertfă,  pentru  care 
Hassisadra  şi  muierea  lui  sunt  luaţi  între  zei. 

La  grecii  vechi  aflăm  mai  multe  legende  despre  diluviu,  cari 
diferă  după  concepţia  specifică  a  deosebitelor  seminţii.  Aşa  este 
alui  Inach ,  Agyge  şi  Deucalion.  Cea  mai  însemnată  e  alui  Deu- 
calion,  care  a  eternizat-o  cu  mâna  sa  măiastră  poetul  Ovidiu. 

După  această  legendă,  Jupiter,  nemai  putând  suferi  păcatele 
giganţilor,  în  sfatul  zeilor  îşi  comunică  hotărîrea,  că  prin  potop 
voeşte  pierderea  omenimii 

Atunci  Aeol  închide  în  burduf  vântul  nordic  şi  eliberează 
—  pe  cel  sudic,  şi  o  ploaie  torenţială  toarnă  din  nori.  Apoi  dă 
apelor  poruncă  să  se  verse  peste  pământ. 


Neptun  loveşte  cu  tridentul  său  pământul  care  se  zgudue  şi 
apelor  le  dă  curs  liber  nimicind  totul.  Numai  fiul  lui  Prometheu, 
Deucalion  şi  soţia  sa  Pyrha  scapă.  Barca  lor  se  opreşte  pe  mun¬ 
tele  bifurcat  Parnas.  Joe  priveşte  pământul,  norii  îi  împrăştie, 
râurile  le  strânge  în  alvia  lor.  Triton,  fiul  Iui  Neptun  suflă  din 
bucium  şi  apele  scad  şi  dealurile  se  ridică  din  spume.  Deucalion 
şi  Pyrha  văzând  pământul  pustiit  se  întristează  şi  merge  la  ora¬ 
colul  Themis,  ca  să  ceară  sfat  cum  ar  putea  reîntemeiâ  neamul 
omenesc.  Themis  le  zice  «mergeţi  şi  vă  acoperiţi  capurile,  des- 
faceţi-vă  brânele  şi  aruncaţi  oasele  străbunelor  voastre  peste  cap 
îndărăpt».  Aşa  şi  fac...  şi  iată  că  din  petrile  aruncate  de  Deu¬ 
calion  să  fac  momentan  bărbaţi,  din  cele  aruncate  pe  Pyrha  mueri». 

Dar  nu  numai  la  popoarele  culte  ale  lumii  vechi  aflăm  le¬ 
gende  despre  diluviu,  ci  chiar  şi  la  popoarele  sălbatice  ale  lumei 
noi,  deşi  pierdute  în  nişte  întunecate  poveşti  mitice. 

Aşa  la  indigenii  Americei  nordice  aflăm  următoarea:  Stră¬ 
moşul  Csăpivih  trăia  cu  familia  sa  într’o  strâmtoare  de  2  mări, 
unde  pentruca  să  prindă  peşti  ş’a  clădit  o  stavilă.  Odată  atâţia 
peşti  au  venit  în  strâmtoare,  încât  închizându-o,  apa  s’a  revărsat 
peste  pământ.  Csăpivih  atunci  sare  în  barca  sa  şi  cu  el  a  luat 
multe  patrupede  şi  sburătoare.  Pământul  mult  timp  a  fost  învălit 
de  apă,  dar  Csăpivih  a  zis  că  nu  poate  să  dureze  aceasta  mult. 
Şi  aşa  trimite  uti  castor,  dar  castorul  s’a  înecat.  După  aceea  tri¬ 
mite  un  mosc  (viverrazibetha  zool).  Moscul  şeade  mult  afară;  în 
fine  se  întoarce  aducând  între  ghiare  puţin  pământ. 

Csăpivih  s’a  bucurat  şi  luând  pământul  l-a  presărat  peste 
apă  şi  apa  s’a  lăţit  din  ce  în  ce  tot  mai  mult  pânăce  se  formează 
o  mare  insulă  în  ocean  —  America  de  azi.' 

In  America  sudică  aflăm  următoarea  tradiţie  despre  potop: 
Arbomoku,  duhul  râului,  se  conjură  cu  stăpânul  duhurilor  văz¬ 
duhului  pentru  a  nimici  omenimea.  Primul  deschide  izvoarele  pă¬ 
mântului,  cestalalt  însă  jghiaburile  norilor,  încât  pământul  îndată 
dispare  într’un  nemărginit  ocean,  din  care  numai  piscul  unui  munte 
se  ridică  falnic,  pe  care  Temendare  cu  sora  sa  urcându-se  într’un 
palm  îşi  află  scăparea.  Dela  aceştia  descind  brazilienii  şi  întreg 
neamul  omenesc. 

In  Australia  şi  pe  diferitele  insule  oceanice  apoi  aflăm  mai 
multe  tradiţii  despre  diluviu,  cari  difer  mult  puţin  una  de  alta  şi 
a  căror  conţinut  l’am  putea  reasumâ  în  următoorele: 

Ruohatu,  zeul  apelor,  puţin  după  impopularea  pământului  se 
retrage  deodată  în  fundul  mării  şi  se  odihneşte  între  corali.  Din 
întâmplare  un  pescar  chiar  acolo  pescuia  şi  ancora  ş’o  acăţă  în 
părul  zeului  mării.  Zeul  se  întărită  şi  declară,  că  va  pustii  genul  ome¬ 
nesc  de  pe  pământ.  Pescarul  s’a  înfricat  şi  îngenunchind  cere  iertare 
dela  zeu.  Zeului  i  se  face  milă  de  pescar  şi-i  numeşte  o  insulă 
unde  să  se  stabiliască,  căci  acolo  va  afla  scăpare.  Pescarul  se 
aşază  pe  insula  numită  cu  muierea  şi  copii  şi-şi  duce  şi  un  câne, 
un  porc  şi  câteva  pasări,  lntr’aceea  apele  cresc  şi  se  ridică  de  trec 
şi  peste  cei  mai  înalţi  munţi,  numai  chiar  insula  pescarului  rămâne. 
Dela  această  familie  descinde  neamul  acestor  insule  şi  a  lumei 
întregi. 

Astfel  de  tradiţii  despre  diluviu  aflăm  aproape  la  toate  po¬ 
poarele,  aşa  în  Asia:  la  armeni,  sirieni,  foenicieni,  arabi,  frigi, 
perşi,  indieni,  chinezi  şi  laponi;  în  Europa  la  toate  seminţiile 
celtice,  slave,  germane;  în  Africa  la  deosebitele  seminţii  ale  ne¬ 
grilor  şi  în  fine,  la  toate  neamurile  Americei.  Atât  e  deosebirea 
numai,  că  fiecare  popor  evenimentul  diluviului  îi  întreţese  în 
istoria  sa  naţională  şi-l  transpune  pe  pământul  său,  iar  patriarhii 
diluviului  sunt  strămoşii  respectivului  popor,  dela  cari  descinde 
chiar  întreg  neamul  omenesc. 

Cetind  aceste  interesante  tradiţii,  de  sine  ni  se  impune  în¬ 
trebarea:  oare  cum  de  e  aşa  extinsă  amintirea  diluviului  aproape 
la  toate  seminţiile  globului  pământesc?  Oare  şi  aceste  tradiţii,  ca 
aproape  toate  celelalte  tradiţii  şi  legende,  sunt  fătul  fantaziei? 
Dar  ceeace  n’are  bază  istorică,  ci  izvoreşte  din  fantazie,  e  numai 
o  reflexiune  subiectivă  şi  nu  ceva  general  ori  universal.  Sau  doar 
celelalte  neamuri  au  împrumutat-o  dela  jidovi  ori  dela  creştini? 
Dar  cum  s’a  putut  întâmplă  această  comunicare  la  popoarele 
păgâne  înainte  de  creştinism? 

Dar  cum  au  putut  cunoaşte  tradiţia  jidovească  popoarele 
păgâne,  de  mii  de  ani  izolate  prin  poziţia  topografică,  ale  Ame¬ 
ricei,  Australiei,  Africei  şi  Europei  nordice?  Apoi  de  unde  pro¬ 
vin  deosebirile,  mai  ales  cele  referitoare  la  nume?  Toate  acestea 
nu  se  pot  explică  altcum,  decât  aşâ,  că  tradiţia  diluviului  e  fapt 
istoric,  a  cărui  amintire  au  moştenit-o  deosebitele  seminţii  ale 
globului  pământului  dela  străbunii  lor,  cari  odinioară  au  avut  o 
patrie  comună,  de  unde  resfirându-se  peste  rotogolul  pământului 

au  dus  cu  sine  tradiţia  comună,  lăsându-o  urmaşilor  lor.  In  cursul 
secolelor  însă  şi  această  tradiţie,  ca  toate  altele,  s’a  schimbat, 
transformat,  slăbiciunea  omului  şi  ingenioasa  fantazie  şi  vani¬ 
tatea  omenească  au  prefăcut-o  în  felurite  mituri  religioase,  dar 
trăgând  la  o  parte  vălul  mitic,  apare  realitatea  faptului  istoric  în 
esenţă  acelaş  la  toate  popoarele. 

Dacă  pentru  documentarea  unui  eveniment  istoric  e  suficient 
a  produce  1— -2  documente,  cu  tot  dreptul  putem  susţinea,  că 
acel  fapt,  despre  care  mărturiseşte  nu  1 — 2  neamuri;  ci  aproape 
toate  neamurile  lumii,  este  un  adevăr,  un  fapt  istoric  real.  «Tra¬ 
diţia  diluviului,  —  zice  Alfred  Maury  —  e  aşa  de  veche,  aşâ  de 
universală  şi  consfinţită  prin  atâtea  argumente  demne,  încât  aceea 
nu  s’a  putut  naşte  din  naiva  credulitate  a  vremilor  vechi.  Fără 
îndoială  enararea  tradiţiei  se  prezintă  de  multeori  în  adevărat 
veşmânt  mitic,  dar  e  imposibil  ca  sub  această  manta  mitică  să 
nu  se  ascundă  un  fapt  real  şi  adevărat,  când  a  imprimat  în  me¬ 
moria  omenirii  urme  atât  de  adânci  ce  nu  se  mai  pot  şterge». 
Tot  asemenea  se  exprimă  şi  vestitul  călător  şi  explorator  al  na¬ 
turii  A.  Humbold:  «Aceste  tradiţii  antice,  ce  le  găsim  resfirate 
peste  întreg  rotogolul  pământului,  ca  nişte  ruine  ale  vreunei  co¬ 
răbii  colosale  naufragiate,  sunt  foarte  interesante  pentru  acela, 
care  filozofice  se  aprofundează  în  istoria  omenirii. 

Tradiţiile  cosmogonice  ale  popoarelor,  în  formă  şi  liniamente 
generale  sunt  de  o  asemănare  uimitoare.  Atâtea  limbi  ce  aparţin 
ta  felurite  trupini  ne  istorisesc  aceleaşi  date.  Esenţa  datelor  cu 
referire  la  răspândirea  neamurilor  şi  la  reînoirea  naturii  aproape 
nu  difer,  numai  cât,  că  fiecare  popor  le  împodobeşte  cu  o  coloare 
specific  locală.  Atât  pe  continente,  cât  şi  pe  insulele  cele  mai 
mici  ale  oceanului  lin,  se  crede  că  mântuirea  neamului  omenesc 
s’a  întâmplat  pe  cel  mai  înalt  deal  din  apropiere.  Cine  a  studiat 
cu  atenţiune  anticităţile  din  Mexico  din  vremile  mai  dinainte 
de  descoperirea  lumei  noi,  cine  a  cutreerat  pădurile  seculare 
orinoce  şi  cunoaşte  mărunţişul  de  instituţiuni  izolate  şi  referin¬ 
ţele  popoarelor  rămase  independente,  acela  nici  când  nu  poate 
susţine,  că  asemănarea  acestor  variante  ar  fi  cauzat-o  misionarii 
creştini». 

Pe  când  în  aceste  tradiţii  antice  faptul  istoric  al  potopului  abia 
îl  poţi  constată  în  urma  întreţăsâturii  multor  povestiri  mitice,  pe 

atunci  mai  limpede  cunoaştem  fondul  real  al  acestui  eveniment 
istoric  din  cartea  prima  a  lui  Moisi,  din  cartea  Facerii.  Acest 
scriitor  inspirat,  pe  lângă  istorisirea  creaţiunii  şi  a  stării  fericite 
primordiale  a  omenirii,  ne-a  descris  şi  catastrofa  potopului,  care 
a  venit  peste  omenimea  căzută  în  păcat 

Şi  oare  de  unde  a  luat  Moisi  datele  atât  de  bogate  şi  spe¬ 
cificate  asupra  evenimentului  istoric  ai  potopului?  Oare  ca  la 
descrierea  creaţiunii,  aşa  şi  aci,  prin  revelaţiune  i  s’au  comunicat 
aceste  date?  Nu-i  lipsă  să  se  susţină  aceasta.  Nu,  căci  s’a  putut 
eruâ  datele  cu  referire  la  acest  eveniment  din  tradiţia  încă  clară 
şi  proaspătă,  moştenită  dela  patriarhul  jidovesc  Avraam,  care  a 
auzit  istorisirea  potopului  din  gura  copiilor  lui  Noe.  Dela  Avraam 
până  la  Moisi  sunt  numai  2  generaţii,  şi  acest  popor  temător  de 
D-zeu,  a  ştiut  să  susţină  în  mijlocul  politeismului  monoteismul, 
aşa  şi  această  pedeapsă  îngrozitoare  a  Iui  D-zeu  asupra  omului 
decăzut  cu  siguranţă  a  istorisit-o  urmaşilor  fără  întreţăsături  mi¬ 
tice.  Apoi  e  foarte  probabil  că  lui  Moisi  i-au  stat  la  îndemână 
şi  unele  însemnări  de  ale  lui  Noe,  ceeace  se  poate  deduce  din 
descrierea  atât  de  clară  şi  specificată  ca  şi  după  o  cronică  ne¬ 
tăgăduită. 

Afară  de  aceea  pe  Moisi  l-a  ajutat  şi  mâna  lui  D-zeu,  care 
l-a  păzit  de  greşeli,  cari  ar  contrazice  scopului  real  al  acestei 
descrieri. 

De  aici  provine  că  tractatul  lui  Moise  aşa  de  simplu,  dar 
atât  de  maestos,  descrie  un  eveniment  atât  de  extraordinar  dar 
nu-i  nimic  neverosimil;  deşi  se  extinde  până  la  timpurile  cele  mai 
vechi,  totuşi  nu  cuprinde  nimic  ceva  mitic,  ceva  legendar,  ce  ar 
profană  divinitatea.  Intr’o  măreţie  maestatică  vedem  aici  pe  D-zeu, 
şi  atunci  când  pedepseşte,  căci  pedepseşte  pe  cel  păcătos;  îi  dă 
timp  de  pocăinţă,  pe  cel  drept  îl  mântuie  şi  numai  pe  cei  decă¬ 
zuţi  moraliceşte  îi  pedepseşte;  şi  atunci  când  îşi  execută  sentinţa, 
încheie  legătura  cu  omul,  promiţându-i  că  mai  mult  nu  va  nimici 
pământul  prin  valurile  apelor.  Poftească  oricine  şi  asemeneze 
acest  referat  simplu  cu  tradiţiile  păgâne;  cu  legenda  Iui  izdubar, 
care  după  Smith  şi  Sucos  e  cu  500  ani  mai  veche  şi  la  prima 
privire  îi  va  apărea  caracterul  ei  divin.  Sau  dacă  nu-1  îndestu- 
leşte,  poftească  şi  deschidă  cartea  păturilor  geologice  şi  va  ceti 
despre  acelaş  eveniment,  de  care  vorbeşte  şi  Sf.  Scriptură. 

Esegeţii  de  azi,  bazaţi  pe  anumite  puncte  de  vedere,  susţin 
că  diluviul  a  fost  universal  numai  cu  referire  Ia  om,  dar  că  el 
nu  s’a  extins  pe  toată  suprafaţa  pământului. 

Trebuie  să  adăogăm  şi  aceea  că  în  referatul  biblic  nu  trebuie 
să  căutăm  ştiinţă,  ci  învăţături  religioase  morale.  Cine  are  în  ve¬ 
dere  acest  fapt  nu  acuză  pe  Moisi  şi  Biblia  cu  ignoranţă  ştiin¬ 
ţifică  şi  o  concordanţă  între  ştiinţă  şi  biblie  se  poate  constată 
atât  ce  priveşte  referatul  biblic  despre  crearea  lumii,  cât  şi  cel 
despre  fenomenul  extraordinar  al  potopului. 

Pr.  Zaharie  Mânu. 


MATERIALISM  Şl  IDEALISM. 

După  Dr.  Gottlob  Mayer. 

Nu  vă  adunaţi  comori,  pe  pământ 
unde  moliile  şi  rugina  le  strică  şi  unde  furii, 
le  sapă  şi  le  fură.  Ci  vă  adunaţi  comori  în 
cer,  unde  nici  molia  nici  rugina  nu  le  strică 
şi  unde  furii  nu  le  supă  nici  le  fură.  Că  unde 
c  comoara  voastră,  acolo  va  fi  şi  inima  voa- 
stră ».  (Mat.  6,  9—21). 

Sub  Materialism  înţelegem,  dupăcum  se  ştie,  acea  concepţie 
care  atribuie  bunurilor  pământeşti  ale  vieţii,  îndeosebi  banilor  şi 
averii,  cea  mai  mare  valoare  şi  care  afirmă,  că  scopul  principal  al 
vieţii  noastre  este,  ca  pe  aceste  bunuri  să  le  câştigăm  cu  tot 
preţul  şi  în  fiecare  zi,  neîngrijoraţi  şi  neinteresându-ne  de  ziua 
de  mâne,  să  le  gustăm.  Din  această  concepţie  de  vieaţă  rezultă, 
că  grija  pentru  mântuirea  sufletului  cade  pe  planul  al  doilea,  ba 
chiar,  că  bunurile  curat  spirituale,  cari  împodobesc  vieaţa  omului, 
ca  ştiinţa,  arta,  bucuria  de  natură  şi  cultivarea  spiritului  sunt  de 
o  însemnătate  secundară  şi,  in  genere,  numai  atunci  este  a  li-se 
atribui  o  valoare  practică  când  stau  în  serviciul  scopului  celui 
materialist.  Opus  materialismului  este  idealismul,  ca  acea  direcţie 
spirituală  practică,  care  sufletului  omenesc,  în  raport  cu  trupul, 
îi  atribuie  o  însemnătate  superioară  şi  care  consideră  bunurile 
cele  spirituale  şi  nevizibiie  ca  vrednice  de  dorit,  susţinând  că 
adevărul,  bunul  şi  frumosul  sunt  puterile  motrice  ale  adevăratului 
progres  al  culturii.  Întrucât  religiunea  în  genere  şi  în  deosebi  cea 
creştină  ii  garantează  şi  promite  omului  cele  mai  înalte  bunuri 
spirituale,  religiozitatea  creştină  ne  prezintă  idealismul  cel  mai 

înalt.  Nimeni  nu  ar  fi  putut  exprimă  în  mod  mai  pregnant  şi  mai 
la  înţeles  ţintele  şi  scopurile  pe  cari  şi-le  fixează  materialismul 
practic  şi  idealismul  religios,  de  cum  a  făcut-o  Isus  în  cuvintele : 
«Nu  vă  adunaţi  comori  pe  pământ;  adunaţi-vă  comori  în  cer». 
Nimeni  n’ar  fi  putut  determină  mai  bine  deosebirea  dintre  va¬ 
loarea  morală  a  acestor  două  concepţii  de  vieaţă,  de  cum  a  făcut-o 
Isus  prin  cuvintele:  Comorile  pământeşti,  moliile  şi  rugina  Ie 
strică,  şi  furii  le  sapă  şi  le  fură;  comorile  cereşti  nu  vor  fi  stricate 
de  molii  şi  de  rugină,  şi  nu  vin  furii  să  le  fure.  In  sfârşit  nimeni 
nu  ar  fi  putut  descrie  mai  pe  scurt  influinţa  practică  a  celor  două 
concepţii  de  vieaţă  asupra  caracterului  şi  a  sufletului  omenesc,  de 
cum  o  face  Domnul  în  concluzia:  Unde  e  comoara  ta,  acolo  e 
şi  inima  ta. 

Curentul  timpului  nostru  e  materialist.  Idealismul  religios  e 
considerat  numai  ca  o  cuminţenie  a  celor  proşti  şi  e  silit  să-şi 
ducă  traiul  şi  să-şi  cultive  bunurile  sale  în  taină,  departe  de  în- 
vălmăşala  vieţii  lumeşti.  Valoarea  omului,  în  această  lume  mate¬ 
rialistă  se  judecă  după  cât  de  «greu»  este,  adecă  câţi  bani  şi  câtă 
avere  posede.  Creşterea  materialismului  practic  din  timpul  nostru 
stă  în  legătură  strânsă  cu  marele  progres  cultural,  cu  subjugarea 
puterilor  naturii,  cu  cunoştinţele  nouă  naturaliste,  cu  criza  socială 
care  pe  mulţi  oameni  i-a  pus  într’o  straşnică  luptă  pentru  existenţă. 
Chiar  şi  în  domeniile  cu  un  mai  pronunţat  caracter  spiritual  pă¬ 
trunde  materialismul  şi  se  impune  cu  putere:  în  teologie  se  nu¬ 
meşte  simţ  pentru  realitate,  în  filozofie  sensualism,  în  literatură  şi 
artă  naturalism,  în  politică  realizm. 

Chiar  şi  în  vieaţa  morală  şi  socială  se  luptă  după  stăpânire; 
iubirea  liberă,  mişcarea  pentru  protecţia  mamelor,  greva,  socia¬ 
lismul  sunt  în  parte  isprăvile  acelei  direcţii.  Cauza  ultimă  a  avân¬ 
tului  materialismului  este,  natural,  înstrăinarea  de  Dumnezeu. 

Este  însă  de  însemnat,  că  Isus,  cuvintele  sale  serioase  despre 
adunarea  de  comori  le-a  adresat  învăţăceilor  săi,  deci  unor  cre¬ 
ştini  evlavioşi.  O  astfel  de  îndrumare  se  pare  că  tocmai  lor  le 
eră  de  prisos.  Căci  cine  şi-a  dat  inima  sa  Iui  Dumnezeu,  acela 
nu  se  leagă  de  cele  lumeşti.  Insă  durere,  experienţa  ne  arată  că 
şi  în  cercurile  creştineşti  mamonismul  bântuie  în  mod  îngrozitor. 
Nu  e  nimic  mai  greu,  decât  ca  omul  să  se  desfacă  în  lăuntrul 
inimei  sale  de  legăturile  cu  cele  pământeşti.  Omul  serveşte  lui 

Dumnezeu  întru  atâta,  întrucât  interesele  materiale  prin  aceasta  i-se 
par  asigurate;  dar  când  trebuie  să  se  decidă  definitiv  pentru 
Dumnezeu  sau  pentru  interesele  safe  pământeşti,  atunci  cei  mai 
mulţi  părăsesc  pe  Dumnezeu.  In  felurite  chipuri  s’a  înstăpânit 
curentul  materialistic  al  timpului  nostru  şi  în  cercurile  creştineşti. 
El  se  arată  în  împietrirea  inimii  faţă  de  săraci,  în  vânarea  după 
profit  a  oamenilor  de  afaceri  cari  poartă  numele  de  creştini,  în 
traiul  luxurios  al  fruntaşilor,  în  tendinţa  preoţilor  de-a  încheia  că¬ 
sătorii  bogate,  în  nizuinţele  fără  scop  după  venite  mari.  înţelep¬ 
ciunea  omului  lumesc  a  găsit  interpretarea,  că  nu  se  poate  ho¬ 
tărî  precis  până  la  ce  margini  să  posezi  averi  şi,  deci,  unde  în¬ 
cepe  luxul  de  prisos.  Isus  însă  ni- se  adresează  inimei  spunându-ne: 
Tu  eşti  un  adunător  de  comori,  tu  ai  un  simţ  lumesc;  ţie  nu-ţi 
e  destul  Dumnezeu.  Dacă  porunca  simplă  a  lui  Isus  nu  ne  poate 
îndemnă  ca  să  luptăm  puternic  în  contra  acestei  porniri,  ar  trebui 
să  ne  îndemne  la  aceasta  cunoştinţa  şi  experienţa  repeţită  despre 
nestabilitatea,  nesiguranţa  şi  nedeplinătatea  bogăţiei  lumeşti.  Mo¬ 
liile  şi  rugina  le  mănâncă  şi  furii  le  fură.  Siguranţa  bunurilor  pă¬ 
mânteşti  nu  sunt  în  stare  să  o  mărească  multele  măsuri  de  apă¬ 
rare,  cari  au  fost  inventate  şi  se  aplică  contra  focului  şi  furtului, 
căci  Dumnezeu  are  şi  astăzi  mii  de  posibilităţi),  ca  să  ne  răpească 
aceea  la  ce  ţinem  noi  cu  tărie,  ca  bogatul  să  nu  uite  nici¬ 
odată  cuvintele  cunoscute:  Nebune,  în  noaptea  aceasta  ţi-se 
va  cere  sufletul,  şi  ce  se  va  întâmpla,  cu  aceea  ce  tu  ţi-ai  făcut. 

Un  creştin  adevărat  are  ideale  mai  înalte,  el  caută  comorile 
cereşti.  Aceste  sunt,  dupăcum  voieşti  să  le  numeşti:  pace,  drep¬ 
tate,  bucuria  credinţii,  putere  dumnezeească  de  vieaţă,  fericire, 
acestea  toate  izvoresc  din  comunitatea  de  vieaţă  a  sufletului  cu 
Dumnezeu.  Aceste  bunuri  nu  le  poţi  pierde  în  vârtejul  vieţii, 
pentrucă  ele,  ca  realităţi  lăuntrice,  nu  sunt  supuse  puterilor  ne- 
stabilităţii,  iar  ca  realităţi  transcendente  sunt  de  o  durată  veşnică. 
Ele  singure  umplu  inima  şi  chiar  cel  mai  sărac  va  deveni  prin 
ele  om  bogat.  Ele  singure  împrumută  vieţii  noastre  pământeşti 
un  curent  idealist  şi  ne  ţin  cu  sufletul  întinerit  până  la  bătrâneţe. 
Ele  devin  tot  mai  mari  şi  mai  nesecate,  cu  cât  mai  mult  scoate 
omul  diri  ele. 

Ele  întrec  chiar  şi  bunurile  spirituale  pământeşti,  pentrucă 
satisfac  o  necesitate  a  sufletului  celui  nemuritor.  In  sfârşit  ele  ne 

dau  chezăşia  perfecţiunii  nesfârşite  atunci,  când  noi  prin  moarte 
vom  deiăturâ  marginile  vieţii  de  dincoace  pentru  totdeauna. 
Aceştia  sunt  idealiştii  adevăraţi,  cari  se  luptă  pentru  ideale  ade¬ 
vărate,  şi  a  căror  întreagă  speranţă  şi  opera  are  lozinca:  Tinde 
după  cele  de  sus!  loan  Moşoitt. 


LEGEA  MORŢII. 

După  Victor  Cathrein. 

Toată  vieaţa  de  pe  pământ  e  stăpânită  de  legea  morţii.  Vieaţa 
nou  răsărită  se  desvoaltă  până  la  o  limită,  în  desvoltarea  ei  se 
opreşte  puţină  vreme  la  aceeaş  înălţime  şi  apoi  începe  să  se  ve¬ 
ştejească,  pânăce  se  stinge  cu  totul.  Fiinţele  aparţinătoare  aceleiaş 
specii,  abstrăgând  dela  cauzele  externe  ce  le  alterează,  trec  prin 
acest  proces  al  naşterii  şi  încetării  din  vieaţa  într’un  timp  foarte 
precis  determinat. 

Împrejurări  favorabile  speciale,  ce  e  drept,  pot  lungi  vieaţa 
singuraticilor  indivizi  cu  ceva,  dar  graniţa  peste  care  nu  pot 
trece,  după  toate  observările  de  până  acum,  e  foarte  precis  de¬ 
terminată. 

Ne  putem  întrebă,  deci,  de  unde  vine,  că  moartea  bate  cu 
o  regularitate  atât  de  inexorabilă  la  uşa  tuturor  fiinţelor?  Iată 
răspunsul : 

I.  1.  Legea  morţii  o  putem  înţelege  numai  pe  cale  teleologică, 
adecă  numai  dacă  o  privim  ca  lege  ordonată  de  o  anumită  voinţă 
raţională  spre  ajungerea  unui  scop  determinat. 

Darwiniştii  n’au  cruţat  nici  o  osteneală  să  explice  sosirea 
aşa  de  timpurie  şi  de  inexorabilă  a  morţii.  Căci  abia  se  găseşte 
un  alt  fapt,  care  să  se  poată  aduce  atât  de  puţin  în  armonie  cu 
teoria  evoluţiunii,  ca  legea  morţii.  Procesul  de  evoluţie  ar  fi  să  aibă 
de  urmare  înmulţirea  şi  perfecţiunea  vieţii.  In  lupta  pentru  existenţă 
acele  fiinţe  raportează  victoria  pe  câmpul  de  luptă,  cari  sunt  mai 
bine  înzestrate.  Cu  cât  e  mai  perfectă  o  făptură,  cu  atât  ar  trebui 
să  aibă  şi  vieaţă  mai  lungă  şi  astfel  omul  ar  trebui  să  aibă  între 
toate  celelalte  vietăţi  cea  mai  lungă  durată  de  vieaţă.  De  fapt 
lucru  nu  stă  aşa. 

Cu  cât  ne  scoborâm  mai  jos  pe  scara  fiinţelor  vii,  cu  atât  e 
mai  lungă,  considerându-o  în  mod  proporţionat,  durata  vieţii  lor. 

Plante  multe,  ca  d.  e.  adansonii  de  pe  insulele  Capului  verde, 
cedrii  Libanului  ajung  la  vârsta  de  peste  o  miie  de  ani.  In  regnul 
animalelor,  după  cercetări  vrednice  de  credinţă,  nu  arareori  dăm 
peste  animale  de  200  de  ani  şi  mai  mult. 1  Omul  însă  abia  tră- 
eşte  70 — 80  de  ani  şi  vieaţa  lui,  dacă  eventual  trece  peste  opt¬ 
zeci  de  ani,  e  numai  osteneală  şi  chin.  Omul  deci  la  nici  un  caz 
nu  se  află  pe  cel  mai  înalt  grad  al  desvoltării,  dacă-i  privim 
durata  vieţii. 

Se  va  obiecţionâ  poate,  că  nu  numai  lungimea  vieţii,  ci  şi 
conţinutul  acesteia,  adecă  rezultatul  duratei  şi  intensităţii,  încă 
trebuie  luat  în  considerare.  Omul  întregeşte  prin  intensitate  scur- 
ţimea  vieţii.  Explicarea  aceasta  e  însă  neadmisibilă  din  două  motive. 

a)  Ca  toate  fiinţele,  aşa  şi  omul  se  năzuieşte  să-şi  prelun¬ 
gească  cât  poate  de  mult  firul  vieţii.  Chiar  şi  în  omul  cel  mai 
vrednic  de  milă,  instinctul  conservării  e  aşâ  de  puternic,  încât 
voeşte  să-şi  prelungească  durata  existenţei  lui  mizere  şi  cu  cea 
mai  mare  jertfă.  Dacă  ar  avea  puterea  să  aleagă  între  durata 
mai  lungă  ori  între  intensitate  mai  mare  a  vieţii,  e  verosimil  că 
în  cele  mai  multe  cazuri  va  alege  durata  mai  lungă.  Cum  se  ex¬ 
plică  deci,  că,  chiar  şi  în  butul  acestui  instinct  puternic,  e  cu  mult 
mai  scurtă  vieaţa  fiinţelor  celor  mai  perfecte  decât  a  multor  mai 
inferioare? 

b)  Nu  corăspunde  adevărului  nici  aceea,  că  intensitatea  mai 
mare  a  vieţii  aduce  cu  sine  o  durată  mai  scurtă  a  vieţii,  că  adecă, 
în  mod  necesar,  cu  atât  e  mai  scurtă  durata  vieţii,  cu  cât  mai 
mare  a  lost  intensitatea  ei.  Faptele  vorbesc  împotriva  acestei 
păreri.  Pasările  cari  trăesc  repede,  în  genere  ajung  la  o  vârstă 
cu  mult  mai  înaintată  ca  mamiferele  şi  amfibiile  cu  corp  de  mă¬ 
rime  asemănătoare. 2 

Şi  mai  puţin  ne  poate  lămuri  teoria  evoluţiunii  asupra  scur- 
ţimei  vieţii,  dacă  facem  comparaţii  între  ormeni.  Potrivit  cu  acea 

1  Aşa  b.  o.  elefanţii,  ştiucile,  vulturii  efc.  Vezi:  Dr.  Weismann:  «Ober  die  Dauer 
des  Lebens»  (pag.  3). 

2  «Duratei  vieţii  nu  atârnă  numai  dela  mărimea  animalului,  dela  complicaţia  con¬ 
stituţiei  corporale,  dela  iuţimea  cu  care-şi  schimbă  materia  corpului.  Faptele  se  opun 
în  chip  hotărît  acestei  păreri.  Din  acest  punct  de  vedere,  cum  ne-arn  explică  faptul, 
că  furnicile  lucrătoare  şi  femeiuştele  trăesc  cu  anii,  pe  când  bărbătuşii  abia  câteva  săp¬ 
tămâni?  Nici  unul  din  aceste  două  sexe  nu  are  deosebiri  considerabile  cu  privire  la 
mărimea  şi  construcţia  corpului,  nici  la  iuţimea  asimilaţiei.  Iu  toate  aceste  privinţe  ele 
sunt  deopotrivă  şi  totuş  cât  de  diferită  e  vremea  vieţii  lor».  (Weismann  ioc.  cit.  p.  5  şi  12). 

teorie,  în  vieaţă  ar  trebui  să  rămână  chiar  aceia,  cari  sunt  mai 
bine  provăzuţi  cu  cele  necesare  în  lupta  pentru  existenţă.  In 
chipul  acesta  cursul  vieţii  cmeneşti  cu  încetul  şi  în  continuu  s’ar 
tot  lungi.  Dar  faptele  ne  dovedesc  altceva.  Datele  istorice  cari 
ne-au  rămas  arată,  că  vrâsta  înaintată  o  întâlnim  mai  des  la  po¬ 
poarele  vechi,  decât  la  cele  de  astăzi.  Nici  vrâsta  medie  la  care 
ajung  oamenii  nu  a  crescut.  Cel  puţin  Engel  a  dovedit,  că  în 
Prusia  între  1820 — 1860  vrâsta  medie  la  care  ajungeau  oamenii 
a  scăzut. 1  Dacă  se  şi  pare,  că  în  alte  părţi  durata  mijlocie  a 
vieţii  ar  fi  crescut,  aceasta  e  a  se  atribui  aproape  totdeauna  cau¬ 
zelor  externe:  unor  mai  bune  măsuri  de  precauţiune,  unei  îngri¬ 
jiri  mai  bune  de  bolnavi  şi  alte  asemenea,  niciodată  însă  nu 
acomodarea  moştenită  sau  creşterea  puterii  interne  de  vieaţă  e 
cauza  acelui  fenomen,  cum  ar  trebui  să  fie  în  temeiul  teoriei  lui 
Darwin. 

2.  Comparând  diferitele  fiinţe  unele  cu  altele  ne-am  convins, 
că  legea  duratei  scurte  a  vieţii  este  a  se  consideră  ca  o  lege 
care  a  emanat  dela  o  fiinţă  raţională.  La  acelaş  rezultat  ajungem 
şi  cercetând,  de  ce  e  precis  determinată  durata  vieţii  pentru  toate 
fiinţele  vii.  S’a  zis  că  moartea  e  o  urmare  necesară  a  consumării 
organelor  ori  a  unor  anumite  transformări  a  ţesăturilor  cari  ivin- 
du-se  stânjenesc  funcţiunile  vieţii  şi  potenţându-se  succesiv,  în 
sfârşit  cauzează  moartea.  Dar  consumarea  succesivă,  din  capul 
locului  chiar  şi  deaceea  nu  poate  fi  considerată  drept  cauză  a 
morţii,  pentrucă  unele  vietăţi,  d.  e.  muştele  cari  trăesc  o  singură 
zi  şi  mulţi  fluturi  mor  nemijlocit  după  depunerea  ouălor  şi  nu 
dupăce  ajung  o  vrâsta  anumită.  Cum  se  explică  mai  departe 
faptul,  că  organismul,  până  Ia  un  anumit  timp,  este  în  stare  să-şi 
înoiască  puterile  pierdute  şi  să-şi  repareze  schimbările,  dar  după 
trecerea  acelui  timp,  care  pentru  fiecare  specie  e  bine  determinat, 
puterea  de  vieaţă,  în  urma  unei  legi  inexorabile,  scade  din  ce  în 
ce?  Maşina  încă  se  consumă,  fără  ase  putea  iar  repară  pe  sine; 
dar  organismul  nu  e  maşină.  Organismul  creşte  se  conservă  şi  se 
repară  el  însuş  pe  sine,  prin  puterea  de  vieaţă  ce  o  are  în  sine. 
Din  atâtea  miliarde  de  organisme  aşa  de  reuşite,  de  ce  nu-şi 
poate  susţinea  vieaţa  chiar  şi  numai  unul  in  contra  influenţelor 


1  Vezi:  Roscher,  Orundlagen  der  Nationalokonomie  (Ed.  18  §  246  nota  â). 

duşmănoase  interne  şi  externe?  Din  punctul  de  vedere  al  ipotezei 
despre  acomodarea  mecanică,  acest  fenomen  nu  poate  fi  explicat.1 

Alţii  cauza  morţii  au  atribuita  puterii  limitate  de  sporire 
a  celulelor.  Insă  pentruce  e  mărginită  această  putere  de  sporire? 
De  ce  nu  poate  celula  să  se  sporească  şi  mai  departe,  dupăce 
s’a  sporit  de  o  sută,  de  o  mie,  ba  chiar  şi  de  mai  multe  ori? 
Această  hipoteză  nu  explică  deci  nimic.  Faptul,  că  toate  organis¬ 
mele  vieţuitoare  chiar  şi  între  cele  mai  favorabile  împrejurări,  ce 
pot  să  fie,  totdeauna  şi  pretutindenea  devin  jertfe  ale  morţii  după 
aceeaş  durată  mijlocie  a  vieţii,  îl  putem  înţelege  numai  din  punct 
de  vedere  teleologic,  ca  o  lege  constituită  de  Creator  spre  un 
scop  înţelept. 

Care  e  acel  scop? 

II.  1.  Scopul  nemijlocit  al  duratei  scurte  a  vieţii  ce  o  duc 
fiinţele  necuvântătoare  e  folosul  speciei ,  iar  ţânta  mai  îndepărtată 
e  folosul  totalităţii,  în  special  al  omului. 

In  regnul  plantelor  şi  animalelor  indivizii  îşi  servesc  specia 
lor  cu  o  necesitate  necondiţionată.  Această  lege  generală  e  în 
măsură  de-a  explică  şi  vieaţa  scurtă  a  indivizilor.  După  mărturia 
experienţei,  indivizii,  în  genere,  îndată  ce  au  făcut  speciei  lor  ser¬ 
viciile  şi  astfel  au  devenit  nefolositori,  se  prăpădesc.  Trebuie  să 
lase  terenul  unor  urmaşi  mai  plini  de  putere  a  vieţii. 

Bunăstarea  speciei  reclamă  ca  să  existe  cât  se  poate  de  mulţi 
indivizi  apţi  pentru  vieaţă.  Acest  scop  însă  presupune  o  scurtă 
durată  medie  a  vieţii  singuraticilor  indivizi.  Ca  un  infinit  conţinut 
de  vieaţă  lăuntrică,  abia  ar  fi  cu  putinţă,  ca  individul  să  nu  su¬ 
fere  vătămări  permanente  şi  neînlăturabile,  când  în  una,  când  în 
cealaltă  parte  a  organismului  său.  In  acest  chip  cu  vremea  ar 
deveni  din  ce  în  ce  tot  mai  neapt  pentru  a  servi  scopurile  pro¬ 
priei  lui  specii. 2  La  aceasta  se  mai  adaugă  faptul  că,  dacă  durata 
vieţii  ar  fi  fără  sfârşit,  atunci  aproape  orice  schimbare  şi  varietate, 
orice  putere  şi  vieaţă  tinără  ar  dispărea  din  natură.  In  curând 
totul  s’ar  preface  într’o  monotonie  nemişcată  şi  obositoare.  Ce 
privelişte  minunată  ne  oferă  însă  vieaţa  bogată  şi  plină  de  variaţii 
din  jurul  nostru,  care  izvoreşte  dintr’un  proces  de  naştere  şi 


1  Vezi  V.  Cathrein:  Die  Sitlenlehre  des  Darwinismus  Freiburg  1885,  pag.  54. 
3  Weisman  loc.  cit.  p.  30. 

moarte  continuă!  Ce  plăcută  şi  înveselitoare  e  renaşterea  naturii 
în  timp  de  primăvară,  când,  după  somnul  lung  de  iarnă,  se  ivesc 
mii  de  forme  de  vieaţă,  câmpurile  şi  pădurile  se  trezesc  ia  o 
vieaţă  nouă!  întocmai  ca  primăvara,  aşa  şi  celelalte  anotimpuri, 
cu  aspectele  lor  ce  în  continuu  se  schimbă,  cu  bucuriile  lor,  se 
bazează  ne  legea  trezirii  la  vieaţă  şi  a  trecerii  dintr’ânsa.  Chiar 
şi  plăsmuirile  omului  se  bazează  pe  această  lege.  Şi  munca 
omului,  mai  ales  pe  terenul  cultivării  pământului  şi  al  prăsirii  ani¬ 
malelor,  e  de  a  sprijini  puterile  naturii  ca  să  dea  naştere  la  nouă 
organisme. 

2.  Care  scop  poate  însă  să  ne  motiveze  faptul,  că  chiar  şi 
vieaţa  omului,  —  care  e  suveranul  şi  scopul  nemijlocit  al  lucru¬ 
rilor  văzute,  are  o  durată  aşa  de  scurtă?  Unul  dintre  acele  scopuri 
e  şi  binele  omenimii.  Însăşi  puterea  tinerească,  de  care  omenimea 
are  lipsă  în  desvoltarea  sa  ca  specie,  e  condiţionată  de  o  durată 
scurtă  a  vieţii.  Dacă  n’ar  există  moarte,  omenimea  în  curând  ar 
ajunge  la  bătrâneţe,  când  apoi,  renunţând  la  toate  iluziile,  nă¬ 
dejdile  şi  însufleţirile  tinereţii,  s’ar  desfată  într’o  senilă  linişte  din 
puţinul  ce  i-l  oferă  omului  acest  pământ.  înainte  de  toate  însă 
legea  morţii  e  temelia  vieţii  familiare.  Ce  ar  fi  societatea  ome¬ 
nească  fără  de  familie,  care  ţine  pe  singuraticii  ei  membri  în  sute 
şi  sute  de  raporturi,  ce  le  leagă  inimile,  care  e  o  lume  a  întâm¬ 
plărilor  vesele  şi  triste  ce  vin  peste  capul  muritorilor  şi  din  care 
răsar  generaţii  nouă?  Familia  însă  presupune  moartea.  Dacă 
moartea  n’ar  rări  mereu  şirurile  oamenilor,  nu  peste  multă  vreme 
ar  fi  de  prisos,  ba  chiar  dezastruoasă  sporirea  în  familie.  Numai 
unui  anumit  număr  de  oameni  poate  oferi  nutremânt  şi  adăpost 
planetul  nostru  mic. 

Dar  nu  numai  de  dragul  rassei  îi  este  scris  omului  să  moară 
aşa  de  curând.  Demnitatea  omului  se  face  evidentă  chiar  prin 
faptul,  că  omul  nu  i  numai  un  instrument  al  rassei  în  rând  cu 
celelalte  fiinţe,  ci  în  anumită  privinţă  e  scop  propriu,  dat  fiind, 
că  e  menit  a-şi  ajunge  fericirea  proprie  în  chip  desăvârşit.  Toate 
lucrurile  pământene  sunt  subordonate  binelui  celui  veşnic  al 
omului.  Ele  sunt  numai  un  razim  pentru  ordinea  morală,  cu  aju¬ 
torul  cărora  omul  îşi  ajunge  scopul  veşnic.  Aşa  e  şi  cu  moartea. 
Omul,  înainte  de  toate  nu  pentru  rassa  lui  moare.  întâi  şi  întâi 
moartea  e  de  însemnătate  teleologică  pentru  om  ca  individ. 

De  ce  dară  omul,  coroana  creaturii,  se  desparte  atât  de  tim¬ 
puriu  din  această  lume?  in  comparaţie  cu  alte  fiinţe  mai  infe¬ 
rioare,  pentruce  îi  sunt  hărăzite  aici,  atât  de  puţine  zile  pentru 
vieaţă?  Numai  concepţia  creştină  despre  lume  poate  răspunde 
în  mod  satisfăcător  la  această  întrebare.  Pe  pământul  acesta, 
omul  e  un  călător,  care  se  doreşte  după  patria  veşnică.  Vieaţa 
pământească  e  numai  o  cale  de  trecere  la  veşnicie,  e  numai  timpul 
pregătirei  şi  al  probei.  E  chiar  potrivit  deci,  că-i  scurtă  durata 
aceasta,  fiindcă  scurţimea  e  o  calitate  a  timpului  de  probă. 

Celce  nu  priveşte  în  chipul  acesta  vieaţa  scurtă  de  pe  pă¬ 
mânt,  nu  poate  înţelege  nici  faptul,  de  ce  mâna  rece  a  morţii  seceră 
aşa  de  cu  vreme  floarea  cea  mai  frumoasă  a  creaţiunii.  Ba,  pe 
unul  ca  acesta  trebuie  să-i  cuprindă  amărăciunea,  cugetându-se 
că  inima  omului,  care  atât  de  mult  se  alipeşte  de  vieaţa  pămân¬ 
tească,  care  pentru  tot  ce  e  frumos,  bun  şi  nobil  se  încălzeşte 
atât  de  mult,  trebuie  să  înceteze  atât  de  curând  şi  pentru  tot¬ 
deauna  de-a  mai  bate.  Urmarea  este,  că  unul  ca  acesta  cade 
în  desnădejde,  şi  va  face  tot  posibilul  spre  a  se  desfată  cât  se 
poate  mai  mult,  înainte  de  nimicirea  lui  totală. 

Cu  totul  altcum  va  judeca  celce  judecă  vieaţa  la  lumina 
veşniciei. 

Pentru  acesta  e  lucru  limpede  că  scurţimea  vieţii  corăs- 
punde  scopului  ei,  adecă  pregătirei  spre  lumea  de  dincolo  de 
mormânt.  înţelege  pe  deplin,  pentruce  Creatorul  a  lăsat  ca  vremea 
morţii  şi  împrejurările  ei  sa  rămână  ascunse  pentru  muritori.  Dacă 
şi-ar  cunoaşte  omul  ceasul  din  urmă  al  morţii,  uşor  ar  fi  expus 
ispitei  de-a  nu  se  ocupă  în  cea  mai  mare  parte  a  vieţii  sale  de 
mântuirea  sufletului,  ci  numai  în  zilele  din  urmă  ale  lui.  Pati¬ 
mile  sunt  puternice  şi  ispitele  la  rău  nenumărate.  Cu  înţelepciune 
a  lucrat  deci  Creatorul,  când  a  acoperit  cu  un  văl  întunecos  îm¬ 
prejurările  şi  timpul  morţii,  ca  astfel  totdeauna  să  stăm  gata 
pentru  prinderea  ei.  «Deci  priveghiaţi,  că  nu  ştiţi  ceasul  în  care 
va  veni  Domnul  vostru,  pentru  aceasta  şi  voi  fiţi  gata,  că  în 
ceasul  când  nici  nu  gândiţi  va  veni  Fiul  omului  >. 1  Moartea  vine 
pe  neaşteptate  şi  noaptea  ca  furul. 

1  Matei  24,  42.  44.  La  aceste  din  urmă  cuvinte  ale  evanghelistului  obsearvâ  Sf. 
Darie:  ‘Ut  ignorantiam  illam  diei  omnibus  taciti  non  sine  util is  silentii  ratione  esse  sci- 
rernus,  vigilare  nos  Dominus  propter  adventum  furiş  admonuit,  et  orationmn  assiduitate 
detentos  omnibus  praeceptorum  suorum  operibus  inhaerens*. 

Această  concepţie  aşază  într’o  lumină  nouă  şi  moartea  fiin¬ 
ţelor  neraţionale.  Fiindcă  toată  lumea  vizibilă  e  creată  cu  scopul 
de- a  sluji  omului,  cu  drept  cuvânt  putem  spune,  ca  pentru  om 
mor  fiinţele  iraţionale,  şi  anume,  nu  numai  spre  a  servi  trebuin¬ 
ţelor  naturale  ale  omului,  ci  şi  vieţii  Iui  morale,  cu  alte  cuvinte 
spre  a-i  fi  de  ajutor  întru  pregătirea  pentru  aşteptarea  morţii. 
Şi  într’adevăr  cât  de  bine  e  întocmit  totul  spre  aceasta!  Naşterea 
şi  moartea  continuă,  ajungerea  la  fiinţă  şi  consumarea,  această 
schimbare  fără  de  capăt  într’adevăr  e  foarte  potrivită  spre  a  des- 
lipî  inima  omului  de  cele  pământeşti!  Inima  se  doreşte  după  fe¬ 
ricire  durabilă  şi  continuă.  Cu  o  putere  irezistibilă  caută  un  punct 
de  razim,  un  colţişor  de  loc,  pe  care  să  se  odihnească.  Dar  ori 
încotro  va  privi,  în  tot  locul  îi  va  veni  moartea  în  ochi,  cu  miile-i 
de  forme  şi  îi  atrage  luarea  aminte  asupra  nestatorniciei  lucrurilor 
pământeşti;  nicăiri  nu  dă  de  odihnă,  de  vieaţă  durabilă,  în  tot 
locul  vede  numai  schimbare,  transformare,  existenţă  şi  nimicire. 
Inima  noastră  găseşte  deci  atâtea  învăţăminte  ca  să  nu  se  lege 
de  cele  trecătoare  şi  să  nu-şi  caute  scopul  suprem  în  lucrurile 
pământeşti.  Cu  dor  nemărginit  are  să  năzuească  spre  bunurile 
neschimbăcioase,  eterne  ale  lumii  transcendentale.  Cât  de  pu¬ 
ternic  e  glasul  cu  care  moartea  tuturor  fiinţelor  din  jurul  nostru 
ne  atrage  atenţia  asupra  morţii  noastre  apropiate.  In  juru-ne, 
totul  strigă  spre  noi:  Memento  mori!  Moartea  altora  e  condiţia 
vieţii  noastre.  Moartea  dă  roadă  câmpurilor  noastre.  E  necesar 
să  se  nimicească  alte  fiinţe,  ca  noi  să  ne  putem  îmbrăca  şi  nutri. 

De  fapt,  după  o  teleologie  de  admirat  se  înlănţuesc  toate 
în  natură,  ca,  ajutorându-se  reciproc,  întregindu-se  şi  perfecţionân- 
du-se,  să  poată  formă  un  întreg  unitar,  mare,  armonic.  Scopul 
nemijlocit  al  acestui  întreg  e  omul.  Menirea  lui  e,  ca  făcându-şi 
loc  în  vârtejul  lucrurilor  schimbăcioase,  să  năzuească  spre  Cel 
ce  este  neschimbabil  şi  etern.  Inima  şi  sufletul  omului  trebuie  să 
urce  scara  lucrurilor  trecătoare  şi  limitate,  ca  să  poată  ajunge  la 
izvorul  etern  al  tot  adevărul,  bunul  şi  frumosul.  In  aceasta  se 
preamăreşte  Dumnezeu  şi  omul  ajunge  la  fericire  veşnică. 

Gh.  Comşa. 


PREDICĂ  LA  INSTALARE  ÎN  PAROHIE.* 

*/«  lume  nil  caz  veţi  avea;  ci  îndrăzniţi: 
eu  am  biruit  lumea».  loan  16,  33. 

Prea  cucernice  părinte, 

Fraţilor, 

Acestea  sunt  cuvintele  pe  cari  le-a  zis  Mântuitorul  apostolilor  trimi- 
ţându-i  Sa  propovăduirea  evangheliei.  Ochii  minţii  noastre  ne  duc  în  urmă 
cu  atâtea  veacuri  şi  par’că  vedem  pe  cei  doisprezece  stând  în  faţa  Dom¬ 
nului  Hristos  şi  pătrunzându-se  de  cuvintele  pline  de  îndemn  şi  încurajare 
pe  care  Învăţătorul  le-a  spus  înainte  de  patima  Sa. 

«Şi  umblând,  propovăduiţi  zicând:  s’a  apropiat  împărăţia  cerurilor. 
Să  nu  aveţi  nici  aur,  nici  argint,  nici  bani  la  brâele  voastre.  Nici  traistă 
în  cale,  nici  două  haine,  nici  încălţăminte,  nici  toiag;  că  vrednic  este  lu¬ 
crătorul  de  hrana  sa.  Iată  eu  vă  trimit  pe  voi  ca  oile  in  mijlocul  lupilor. 
Că  vă  vor  da  pe  voi  în  soboare  şi  intru  adunările  lor  şi  vă  vor  bate  pe 
voi.  Încă  înaintea  domnilor  şi  a  împăraţilor  veţi  fi  duşi  pentru  mine  întru 
mărturie  lor  ti  limbilor.  Şi  să  nu  vă  temeţi  de  ceice  ucid  trupul,  iar  su¬ 
fletul  nu  pot  să-l  ucidă;  ci  să  vă  temeţi  de  celace  poate  să  piardă  şi  trupul 
şi  sufletul  în  gheena. 

Deci,  tot  celace  mă  va  mărturisi  pe  mine  înaintea  oamenilor,  voiu  măr¬ 
turisi  şi  eu  pe  dânsul  înaintea  Tatălui  meu  care  este  în  ceruri.  Iar  celace 
se  va  lepădă  de  mine  înaintea  oamenilor,  mă  voiu  lepădă  şi  eu  de  dânsul 
înaintea  Tatălui  meu  care  este  în  ceruri».  Mat.  X.  «Iată  vine  ceasul  ca  să 
vă  risipiţi  fiecare  la  ale  sale.  Acestea  am  grăit  vouă,  ca  intru  mine  pace  să  aveţi. 

In  lume  năcaz  veţi  avea;  ci  îndrăzniţi:  eu  am  biruit  lumea. 

Cuvinte  sfinte,  fraţilor.  Ucenicii  şi-au  deschis  sufletul  şi  Domnul  le-a 
săpat  în  inima  lor,  ca  să  le  fie  veşnic  in  minte. 

Şi  după  pogorârea  Duhului  sfânt  asupră-le,  a  plecat  fiecare  la  lucrul 
său,  predicând  cu  osârdie  Evanghelia  lui  Hristos.  învăţăturile  lor  erau 
minunate,  pline  de  lumină  şi  putere.  Cuvintele  lor  îndrăzneţe  şi  pline  de 
căldură.  Porneau  dela  inimă  şi  mergeau  cătră  inimi.  Prin  suflete  părea  că 
bate  un  vânt  nou,  primăvăratec,  rupând  pojghiţa  de  învăţături  şi  obiceiuri 
păgâneşti  şi  sămânţa  învăţăturii  Domnului  Hristos  încolţea  în  suflete  vă¬ 
zând  cu  ochii. 

O  lume  nouă  şi  un  cer  nou  se  arată  pe  pământ.  Sămânătorii  învă¬ 
ţăturii  celei  noue  colindau  lumea  propovăduind  fără  preget  şi  pe  măsură 
ce  biserica  creştină  cuprindea  popoarele,  pe  atât  credinţa  păgână  slăbea. 
O  clădire  nouă,  măreaţă,  mântuitoare  se  ridică,  în  timp  ce  alta  veche, 
plină  de  rătăcire  şi  de  moarte  sufletească  sc  prăbuşea. 

O,  fericiţi  răspânditori  ai  luminii  celei  nouă! 

*  Cu  puţine  modificări  această  predică  se  potriveşte  şi  în  Duminecile  de  după 
st.  Rusalii. 

Ce  vă  păsa  că,  în  prăbuşirea  credinţei  celei  vechi,  voi  aţi  avut  atâtea 
şi  atâtea  de  îndurat!  Erau  doar,  în  luptă  două  puteri:  a  luminii  şi  a  în- 
tunerecului.  Şi  cum  puteaţi  voi  să  vă  daţi  în  lături  din  faţa  intunerecului  ? 
Doar  întunerecul  piere  din  faţa  luminii ! 

Aţi  fost  traşi  la  judecată  şi  aruncaţi  în  temniţă. 

Puteaţi  să  vă  înfricoşaţi  când,  deia  început,  Domnul  v’o  arătase 
aceasta  lămurit? 

Aţi  fost  batjocoriţi,  bătuţi,  schingiuiţi  şi  puşi  pe  cruce.  Puteaţi  o  clipă 
măcar  să  staţi  la  îndoială  când  Domnul  şi  Stăpânul  tuturor  însuşi  a  fost 
răstignit  pe  Oolgota?  Oare  nu  spusese  El:  <-să  nu  vă  temeţi  de  ceicc 
ucid  trupul,  iar  sufletul  nu  pot  să  ucidă ?* 

Pe  lespedea  inimii  voastre  erau  săpate  adânc  cuvintele  Lui :  în  lume 
năcaz  veţi  aveâ;  dar  îndrăzniţi:  eu  ani  biruit  lumea!» 

iubiţi  poporeni !  Dacă  revenim  cu  mintea  în  zilele  noastre,  cuvintele 
Domnului :  eu  am  biruit  lumea ,  par  a  fi  îndreptăţite. 

Toate  naţiile  care  ne  înconjură  se  închină  crucii  lui  Hristos.  In  ori¬ 
care  parte  a  lumei  ne  vom  duce,  vom  întâlni  altare  de  închinare  în  cinstea 
Domnului  Hristos  şi  învăţătura  Sa  dumnezeească  ede  apa  cea  vie  care 
adapă  pretutindeni  sufletul  omenesc  în  năzuinţa  sa  cătră  Dumnezeu.  La 
toate  seminţiile  pământului  s’a  propovăduit  învăţătura  Evangheliei  şi  în 
orice  coiţ  a  lumii  ne  vom  duce,  vom  întâlni  fiinţe  omeneşti  pe  buzele 
cărora  numele  de:  Hristos,  ne  va  fi  de  ajuns  ca  să-i  recunoaştem  de  în¬ 
chinători  ai  crucii  Mântuitorului. 

De  aceea,  cu  drept  cuvânt,  am  putea  zice:  cuvintele  Domnului: 
*eu  am  biruit  lumea-»,  îşi  au  deplină  îndreptăţire. 

Cu  toate  acestea,  să  stăruim  puţin  asupra  acestor  cuvinte  şi  să  ne 
lămurim:  ce  a  înţeies  Domnul  prin  cuvintele:  eu  am  biruit  lumea?  Oare 
prin  cuvântul  lume,  se  înţeleg:  popoarele,  naţiile  pământului?  Eră  Mân¬ 
tuitorul  un  cuceritor  pământesc?... 

Nu,  fraţilor! 

Domnul  Hristos  nu  este  un  cuceritor  a  celor  pământeşti.  El  este 
Domn  şi  Stăpânilor  asupra  sufletelor  şi  a  venit  în  lume  ca  să  biruiască 
intuncrecul  din  lume,  puterea  intunerecului  care  stăpânea  lumea.  întreagă 
vieaţa  pământească  a  Mântuitorului  a  fost  o  luptă  contra  puterei  întune- 
recului  —  şi  a  biruit-o. 

A  biruit-o  atunci  când  l-a  ispitit  pe  munte  şi  pe  aripa  templului  şi 
la  cuvântul  Domnului:  treci  înapoia  mea  satană,  cel  rău  s'a  tras  îndărăt, 
cum  se  trage  întunerecul  din  faţa  luminii.  A  biruit  Domnul  puterea  celui 
rău  atunci  când  o  alunga  din  stăpânia  celor  îndrăciţi.  A  biruit  atunci  când, 
pe  marea  Tiberiadei,  la  glasul  Său,  valurile  mărei  s’au  potolit  îndată.  A 
biruit  puterea  intunerecului  Mântuitorul  lumii  pe  drumul  cătră  Golgota 
când,  în  mijlocul  furiei  intunerecului,  n’a  stat  Ia  îndoială  ca  să-şi  ducă 
crucea  Sa.  A  înfrânt  puterea  iadului  alunei  când,  ţintuit  în  cuie  între  tâl¬ 
hari  şi  batjocorit  ca  un  ucigaş,  a  strigat:  «părinte,  iartă-le  lor  că  nu  ştiu 


ce  fac . în  mânile  Tale  încredinţez  duhul  meu»,  (Luca  XXIII  34  şi  46)  şi 

s’au  cutremurat  puterile  iadului  cu  frică  mare.  Aceasta  este  biruinţa  Dom¬ 
nului  Hristos  şi  lumea  Intunerecului  este  aceea  pe  care  El  a  biruit’o. 

Deaceea,  când  El  zice:  îndrăzniţi,  eu  am.  biruit  lumea,  îndeamnă 
pe  sfiinţii  Săi  apostoli  la  luptă  contra  puterilor  celui  rău,  El  însuşi  stân- 
du-le  în  faţă  ca  pildă. 

Şi  s’au  pătruns  urmaşii  Domnului  de  aceste  cuvinte,  dovedind  aceasta 
prin  vieaţa  lor  şi  mulţi  din  ei,  prin  moartea  martirică  ce  au  suferit.  Şi  dacă 
puterea  intunerecului  a  uneltit  ca  aceşti  bărbaţi  sfinţi  să  moară  ucişi  şi 
schingiuiţi,  apoi  din  sângele  lor  au  răsărit  alţi  bărbaţi  sfinţi,  care  au  purtat 
mai  departe  lumina  Evangheliei,  lucrând  întocmai  ca  sfinţii  apostoli.  Pu¬ 
terea  intunerecului  s’a  retras  încetul  cu  încetul  din  faţa  luminii  şi  astăzi 
paremi-se,  are  o  singură  cetăţue  pe  care  o  stăpâneşte  destul  de  puternic, 
—  ca  să  ne  îngrijască,  şi  de  acolo,  aduce  atâta  suferinţă  în  lume,  —  ca 
să  ne  îndemne  la  luptă,  Cetăţuia  aceasta,  fraţilor,  este  inima  fiecăruia  din 
noi.  Aici  sălăşluieşte  hula,  pizma,  viclenia,  răutatea  şi  patimile  de  tot  felul 
care.  toate,  sunt  puteri  ale  înlunerecului  şi  prin  care  cel  rău  lucrează 
în  lume.  Din  colţul  acesta  nebănuit  lucrează  cel  viclean  veşnic  pentru  a 
împinge  pe  om  ta  păcate  şi  a-i  pitrde  şi  trupul  şi  sufletul.  Aceasta-i  ce¬ 
tăţuia  din  care  trebuie  să  alungăm  puterea  celui  rău  şi  pe  care  să  o  în¬ 
chinăm  puterei  luminii,  luminii  Evangheliei!  Mă  veţi  întrebă  însă:  cum? 

Iubiţii  mei  poporeni!  Dacă  v’am  lămurit  cum  a  învins  Mântuitorul 
Hristos  puterea  iadului;  dacă  aţi  văzut  cum  sfinţii  apostoli  au  ştiut  să  se 
îmbărbăteze  la  luptă  urmând  Învăţătorului  ceresc;  dacă  v’am  desluşit 
iarăş  unde  sălăşluesc  puterile  celui  viclean,  apoi  prin  întrebarea:  cum 
putem  luptă  contra  puterii  intunerecului,  ni  se  pune  în  faţă  toate  datoriile 
Voastre  ca  creştini  şi  întreg  rostul  meu  aici,  ca  părinte  al  Vostru. 

Mă  întrebaţi:  cum  putem  luptă  contra  intunerecului?  —  prin  lumină! 
Sunteţi  nedumeriţi :  cu  ce  putem  respinge  vicleniile  întunerecului  ?  —  cu 
armele  luminii  1  Şi  iarăş!  cu  ce  putem  birul  puterea  iadului?  —  cu  pu¬ 
terea  cerului !  —  dacă  vom  fi  vrednici  de  ea. 

De  veacuri  întregi  creştinul  a  avut  la  îndemână  aceste  arme  de  luptă; 
numai  cât  izbânda  a  atârnat  de  chipul  în  care  a  ştiut  fiecare  să  se  folo¬ 
sească  de  ele.  De  veacuri  întregi  luminile  sfintei  evanghelii  şi  puterea  sfin¬ 
telor  taine  au  stat  la  îndemâna  credinciosului  şi  fericirea  sau  nefericirea 
lui  a  atârnat  numai  de  chipul  cum  a  ştiut  a  se  folosi  în  vieaţă  de  ele. 

Şi  astăzi  noi  avem  de  urmat  aceeaş  cale.  Biserica  noastră  zilnic  ne 
pune  în  faţă  învăţăturile  creştine  şi  sfintele  taine  ca  mijloace  de  luptă 
contra  celui  rău  şi  de  mântuire  a  sufletelor  noastre.  Iar  ca  vestitor 
al  învăţăturii  evanghelice  şi  ca  împărţitor  al  harului  dumnezeesc  prin  sfin¬ 
tele  taine,  aici,  între  Voi,  sunt  rânduit  eu.  De  astăzi  înainte  sunt  părintele 
Vostru  şi,  cu  credinţă  în  mine  şi  ajutorul  lui  Dumnezeu,  nădăjduesc  să 
nu  desmint  această  înaltă  însuşire  care  cuprinde  în  sine  atâtea  datorii  şi 
alâta  sfinţenie! 

Din  partea  Voastră  vă  cer  însă  un  singur  lucru:  încredere.  încredere 
în  curăţia  gândului  meu  când  m’am  hotărît  să  îmbrac  haina  aceasta 
sfântă  a  preoţiei  şi  să  vin  în  mijlocul  Vostru;  încredere  în  cuvintele  mele 
care  izvorăsc  din  dragoste  pentru  Voi;  încredere  în  sfaturile  mele  care 
nu  pot  avea  ca  ţintă  decât  binele  celor  care  mă  ascultă. 

Inconjuraţi-mă  cu  dragostea  cu  care  şi  eu  viu  in  mijlocul  Vostru  şi 
deschideţi-vă  totdeauna  inima  atunci  când  vă  apasă  ceva  pe  suflet,  cu  în¬ 
crederea  fiului  cătră  părintele  său  bun.  Celce  vorbeşte  sufletelor  —  zice  un 
cugetător,  —  are  răspundere  de  suflete,  Şi  eu  simt  greutatea  acestei  răs¬ 
punderi  când  vorbesc  astăzi  sufletelor  Voastre. 

Incredeţi-vă  in  mine  ca  în  cârmaciul  bun  care,  printre  valurile  acestei 
lumi  pline  de  ispite  şi  stăpânită  de  puterea  celui  rău,  conduce  corăbioara 
sufletelor  Voastre  la  limanul  mântuirii.  Două  munci  se  ajută  şi  se  împli¬ 
nesc  în  lupta  aceasta:  a)  munca  mea  şi  b)  a  Voastră.  Eu,  la  cârmă,  ca 
conducător  şi  povăţuitor  al  Vostru,  văd  calea,  o  cunosc,  îndrept  cârma  şi 
vă  îndemn.  Voi  puneţi  puterea  în  munca  fără  preget  pentru  a  merge  pe 
calea  cea  dreaptă  şi  adevărată.  Pe  cât  e  de  seamă  munca  Voastră,  pe  atât 
şi  a  mea.  Una  fără  alta  nu  duce  la  biruinţă. 

Deaceea,  aveţi  încredere  în  păstorul  Vostru  sufletesc  şi  urmaţi-i  cu 
credinţă. 

La  muncă,  deci,  iubiţii  mei  poporeni!  In  faţă  ne  stau  cuvintele  Dom¬ 
nului  scrise  cu  litere  de  foc:  « îndrăzniţi ,  —  zice  El  —  eu  am  biruit  lumea!» 
Amin  loan  Gh.  Nicolau. 


MIŞCAREA  LITERARA. 

Chestiunea  religioasă  a  Românilor  de  peste  Carpaţi.  Înfiinţarea  unei 
episcopii  gr.-cat.  maghiară  cu  credincioşi  români.  Conferinţă  ţinută  la 
cercul  de  studii  al  partidului  naţional-liberal,  de  P.  Gârboviceatiu.  Bucu¬ 
reşti  1913. 

Pe  baza  celor  mai  de  seamă  publicaţii  în  materie,  autorul  acestei 
conferinţe  tratează  cu  competenţă  chestiunea  bisericei  unite  deia  în¬ 
ceputurile  ei  până  la  starea  de  astăzi.  Conferenţiarul  priveşte  chestiunea 
nu  numai  din  punct  de  vedere  bisericesc,  ci  şi  naţional,  arătând  primej¬ 
diile  ce  ameninţă  biserica  unită  şi  prin  ea  poporul  românesc.  Având  ţinta 
să  informeze  cercurile  conducătoare  de  dincolo  asupra  situaţiei  bisericei 
unite,  trebuie  să  mărturisim,  că  conferenţiarul  a  reuşit  sâ  pună  chestiunea 
în  lumina  cea  adevărată  şi  să  scoată  exact  concluziile.  Reţinem  pentru 
cetitorii  noştri  concluziile  Ia  cari  a  ajuns  d-I  Gârboviceanu  şi  pe  cari  le 
precizează  astfel : 

«îmi  dau  foarte  bine  seamă  că  istoricul  acestei  chestiuni  în  cadrul 
unei  conferinţe  a  fost  prea  lung  şi  v’am  obosit.  Vă  rog  însă  să  mă  iertaţi 
pentrucă  nu  puteam  altfel.  Trebuia  să  pun  în  lumină  pe  cât  e  cu  putinţă 


133 


toate  feţele  acestei  chestiuni  spre  a  ne  convinge,  că  dezastrul  Bisericii 
gr.-catolice  sau  unite,  care  e  şi  un  dezastru  naţional  românesc,  nu  se  da- 
toreşte  mai  cu  seamă  decât  acelui  vierme  ucizător.  de  care  ne  vorbeşte 
vicarul  mitropoliei  din  Blaj,  ioan  M  Moldovanu  şi  care  a  ros  firul  bise¬ 
ricii  gr.-catolice  dela  începutul  veacului  al  XVlIl-lea  şi  până  în  zilele  noa¬ 
stre.  S’a  realizat  acum  pe  deplin,  sub  ochii  noştri,  cele  ce  scria  cardina¬ 
lului  Kolonici  la  începutul  veacului  al  XVtlI-Iea  iezuitul  Kapy,  superiorul 
misiunii  de  propagandă  catolică  în  Ardeal  şi  anume,  să  se  mulţumească 
cu  o  unire  a  Românilor  în  principiu  şi  va  fi  apoi  de  datorinţa  noastră 
pe  viitor,  să  schimbăm  încetul  cu  încetul  multe  din  obiceiurile  lor  şi  să 
Ie  schimbăm  chiar  şi  liturgia  şi  forma  cultului  divin. 

Şi  mult  mi-e  teamă  că  peste  câţi  va  ani,  când  se  va  legifera  auto¬ 
nomia  bisericii  catolice  din  Ungaria  şi  Ardeal  dorinţa  statornică  a  cleru¬ 
lui  şi  căpeteniilor  bisericii  catolice,  să  nu  fie  cuprinsă  în  această  autono¬ 
mie  şi  întreaga  biserică  gr.-catolică  română.  Atunci  înstrăinarea  bisericii 
gr.-catolice  române  va  fi  desăvârşită  şi  pentru  totdeauna! 

A  domnit  din  nenorocire  în  această  biserică  română  un  spirit  prea 
catolic  şi  prin  urmare  şi  cosmopolit,  mulţămită  şcoalelor  catolice  şi  unei 
lucrări  bine  determinate  şi  perzistentă  din  partea  lor.  A  mai  domnit  in 
această  biserică  şi  mai  cu  seamă  sus,  un  spirit  străin  sau  cel  puţin  indiferent 
faţa  de  sentimentele  şi  aspiraţiunile  neamului  nostru  şi  de  oportunism  mo¬ 
mentan.  Şi  din  această  pricină,  Românii,  cari  se  vor  despărţi  de  biserica 
lor  şi  de  trupul  neamului,  unii  şi-au  pierdut  limba,  alţii  sunt  pe  cale  de 
a  o  pierde,  alţii  vorbesc  româneşte  şi  ungureşte  şi  abia  14‘220  vorbesc 
numai  româneşte. 

Sunt  de  sigur  şi  cauze  externe,  care  au  contribuit  la  această  tristă 
stare,  dar  cele  mai  multe  sunt  interne,  datorite  Românilor  înşişi! 

Numai  biserica  prin  limba  românească  ca  limbă  liturgică  şi  a  tuturor 
celorlalte  ierurgii  bisericeşti,  săvârşite  în  biserică  şi  în  afară  de  biserica, 
mai  ţinea  aprinsă  candela  conştiinţei  naţionale  şi  spunea  credincioşilor  că 
sunt  Români.  Numai  cu  limba  românească  mai  eră  ţinuţi  solidari  în  jurul 
steagului  naţional! 

S’a  dus  ori  şi  ce  pic  de  conştiinţă  naţională,-  când  limba  liturgică  va 
fi  cea  greacă  alexandrină,  iar  a  ierurgiiior  extrabisericeşti  va  fi  cea  ma¬ 
ghiară;  când  episcopul  cu  capitulul  canonicilor,  protopopii  şi  preoţii  vor 
fi  maghiari  sau  români  maghiarizaţi;  când  şcoala  acestor  români  va  fi 
confesională  maghiară. 

S’a  rupt  pentru  vecie  firul,  care-i  mai  legă  sufleteşte  de  neamul  ro¬ 
mânesc! 

Şi  atunci,  ni-se  pune  întrebarea:  care  ar  fi  soluţia  pentru  ca  aceşti 
scumpi  fraţi  ai  noştri,  din  mijlocul  cărora  am  avut  pe  Dragoş-Vodă,  des¬ 
călecătorul  Moldovei,  să  fie  mântuiţi  pentru  neamul  nostru? 

Nu  e  şi  nu  poate  fi  decât  următoarea:  sau  Papa,  indus  de  sigur 
în  eroare,  revoacă  bula  şi  renunţă  la  înfiinţarea  unei  episcopii  maghiare 

unite,  lăsând  lucrurile  în  starea  lor  de  mai  înainte,  sau  toţi  aceşti  Români 
sa  se  reîntoarcă  la  vechea  lege  strămoşească,  la  biserica  răsăriteană.  In  direc¬ 
ţiunea  aceasta  trebuie  să  lucreze  fraţii  noştri  de  peste  Carpaţî,  într’un  gând 
şi  o  simţire,  fără  cea  mai  mică  şovăire.  Ştiu  că  luciul  e  greu,  însă  faţă 
de  cei  mai  sfânt  ideai  al  neamului  nici  o  greutate  nu  poate  fi  mare. 

Acum  se  pune  în  deosebi  şi  alternativa  pentru  căpeteniile  bisericii 
gr.-catolice  române,  mitropolit  şi  episcopi:  sunt  mai  întâiu  Români  şi 
apoi  catolici,  sau  întâiu  catolici  si  apoi  Români ;  preferă  mai  bine  intere¬ 
sele  neamului  lor  sau  pe  ale  catolicismului.  E  un  răspuns,  pe  care-1  aşteaptă 
întreg  neamul  românesc! 

Noi  Românii  din  Regat,  faţă  de  această  însemnată  chestiune  şi  de 
greutăţile  de  tot  felul  cu  care  se  luptă  fraţii  noştri  de  peste  Carpaţi  pentru 
păstrarea  fiinţei  lor  etnice  avem  îndatoriri  şi  morale  şi  materiale.  Să-i  ajutăm 
în  toate  chipurile  şi  sub  ori  şi  ce  formă!  Să  nu  uităm  nici  o  clipă  sutele 
şi  miile  de  dovezi,  că  moşii  şi  strămoşii  noştri  au  avut  o  conştiinţă,  deşi 
aproape  instinctivă,  însă  m?i  puternică  de  solidaritate  frăţească  şi  deaceea 
i-au  ajutat  şi  cu  cuvântul  şi  cu  fapta.  Să  le  dovedim  şi  noi  că  durerea 
lor  e  şi  durerea  noastră!  Să  nu  uităm  apoi  ca  recunoştinţă  că  primele  tra¬ 
duceri  şi  tipărituri  în  serviciul  graiului  românesc  au  fost  făcute  de  ei. 

Să  nu  uităm  iarăş  tot  ce  au  făcut  ei  pentru  formarea  şi  luminarea 
conştiinţei  noastre  naţionale  în  prima  jumătate  a  veacului  al  XIX-!ea. 

Şi  în  sfârşit  să  nu  pierdem  din  vedere  un  singur  moment,  că  slă¬ 
birea  lor  ca  neam  e  şi  slăbirea  noastră  şi  că  în  viitoarele  lupte  pentru 
susţinerea  şi  apărarea  noastră  naţională,  blocul  fraţilor  de  peste  Carpaţi 
va  formă  cea  mai  puternică  pavăză  în  contra  duşmanilor  noştri  de  tot 
soiul  şi  de  pretutindeni!» 

* 

Sentimentul  naţional  şi  rolul  femeei  întru  cultivarea  lui ,  conferinţă  de 
Moise  N.  Pacu.  Galaţi  1913.  Preţul  25  bani. 

O  conferinţă  cu  bune  poveţe,  ilustrate  şi  prin  exemple  potrivite, 
pentru  educaţia  fetelor  din  clasa  cultă  în  spirit  religios  şi  naţional. 

* 

Cuvântări  diverse ,  cu  conţinut  religios-moral,  didactic  şi  social-naţional, 
de  Moise  N.  Pacu.  Galaţi  1913  ed.  11,  Pieţu!  3  lei  50  bani. 

Autorul  îşi  publică  în  a  doua  ediţie  cuvântările  ce  le-a  ţinut  la  di¬ 
ferite  ocazii  între  anii  1874—1911.  Pe  lângă  câteva  cuvântări  funebrale, 
cartea  conţine  predici  şi  vorbiri  ia  anumite  ocaziuni  solemne,  ţinute  toate 
în  spirit  religios-moral.  Preoţii  pot  găsi  în  ele  multe  idei  bune  pentru  a 
le  utiliza  în  predici. 

* 

Povestea  unui  electron  de  Ch.  Gibson,  traducere  din  limba  engleză 
de  Victor  Anestin.  Bucureşti  1914.  Preţul  1  leu. 

* 

In  Biblioteca  poporală  a  *  Asociaţiunii »  a  apărut  * Dela  sate »  de  Ion 
Agârbiceanu.  Preţul  30  bani. 

* 

Solia  învierii.  Cuvânt  cătră  săteni  împotriva  beuturii  de  vinars,  de 
Dr.  Elie  Dăiatiu.  Cluj  1914.  Preţul  50  fii. 

Cuprinde  o  foarte  frumoasă  cuvântare  pe  înţelesul  poporului,  în  care 
se  combate  în  mod  convingător  patima  beţiei,  care  face  atâtea  ravagii  în 
vieaţa  religioasă- morală  şi  materială  a  poporului  nostru.  La  sfârşitul  bro- 
şurei  se  dau  şi  hotărîrile  sinodului  protopopesc  al  Clujului  în  această  în¬ 
semnată  problemă  pastorală.  Pilda  c  vrednică  de  imitat  pretutindenea. 

* 

îndemnuri.  Broşuri  volante  redactate  de  Horia  Petra-Petrescu.  Broşura 
I,  preţul  40  fii. 

O  publicaţie  interesantă,  care,  dacă  va  fi  sprijinită,  se  va  continuă. 


CRONICĂ  BISER1CEASCĂ-CULTURALĂ. 

Uniunea  femeilor  române  din  Ungaria,  care  îmbrăţişează  toate 
reuniunile  noastre  de  femei,  ş’a  ţinut  congresul  în  zilele  de  8  şi  9  Iunie 
n.  în  Sibiiu,  în  mijlocul  unei  însufleţiri  care  ne  face  să  sperăm  cele  mai 
frumoase  rezultate  pentru  viitor.  Congresul  a  fost  deschis  prin  prezidenta 
uniunii,  d-na  Maria  Baiulescu,  care,  într’o  cuvântare  plină  de  entuziasm  şi 
idei  măreţe,  a  fixat  problemele  de  căpetenie  pe  cari  ş’a  propus  să  le  re- 
zoalve  noua  organizare  a  femeilor.  Intre  alte  multe  îndrumări  frumoase, 
d-na  prez'dentă  a  spus:  «vom  trebui  să  întărim  şi  să  regenerăm  sufletul 
femeii  în  viitor  în  direcţiunea  de  a  iubi  o  vieaţă  simplă,  în  care  cu  de¬ 
votament  şi  din  impuls  propriu  ar  trebui  să  se  jertfească  pentru  ai  săi, 
conlucrând  la  uşurarea  corespunzătoare  a  vieţii.  Vom  trebui  să  oţeiim  atât 
de  puternic  caracterul  ei,  încât  acesta  să  dea  naştere  unei  judecăţi  sănă¬ 
toase  cu  atâta  voinţă  personală,  ca  să  urască  superficialitatea  vanităţilor 
şi  să  renunţe  de  bună  voie  la  un  lux  de  prisos  şi  dorind  neîncetat  a  se 
împodobi  cu  darurile  sufleteşti,  care  sunt  mai  frumoase  decât  aurul  şi  mă- 
tasa».  A  vorbit  despre  rolul  femei  ca  mamă,  despre  înfiinţarea  şcolilor  să¬ 
teşti  de  gospodărie,  despre  înfiinţarea  de  azile  pentru  copii  şi  a  unui  mare 
azil  pentru  orfani  şi  a  indicat  şi  aite  scopuri  în  serviciul  cărora  se  va 
pune  Uniunea.  Despre  «educaţia  sistematică  in  gospodărie  şi  industria 
casnică»  a  ţinut  o  instructivă  conferinţă  d-şoara  Valeria  Greavu,  direc- 
toara  şcoalei  de  fete  a  Asociaţiunii.  S’a  discutat  cu  multă  seriozitate  şi 
alte  chestiuni  de  importanţă  culturală  şi  filantropică  Toate  lucrările  la  cari 
se  angajează  această  nouă  instituţiune  culturală  în  vieaţa  poporului  nostru, 
vor  fi  săvârşite  în  spirit  creştinesc.  In  acest  spirit  a  dat  femeilor  poveţe  şi 
l.  P.  Sf.  Sa  mitropolitul  nostru  loan,  în  cuvântarea  ce  a  ţinut-o  în  biserica 
catedrală  în  ziua  deschiderii  congresului.  Despre  rolul  femeii  în  educaţia 
religioasă  a  ţinut  o  conferinţă  d-i  prof.  Dr.  Nicolae  Bălan. 

Toţi  ceice  au  luat  parte  la  acest  congres  au  rămas  cu  impresia,  că 
a  fost  un  congres  pe  deplin  reuş't  sub  toate  raporturile  şi  că  femeile 
noastre  sunt  conştii  de  marea  misiune  ce  au  s'o  îndeplinească  în  mijlocul 
poporului  nostru. 

In  legătură  cu  acest  congres  au  avut  loc  şi  producţiuni  artistice  de-o 
valoare  superioară. 

..  Un  simbol  al  activităţii  creştineşti.  Un  râuleţ,  ce  curgea  printr’un 
oraş  cu  fabrici,  se  simţiâ  foarte  nefericit,  căci  eră  silit  să  învârtă  roţi  şi 
să  mâne  maşini  mari,  şi  trecând  printre  fabrici,  acestea  îi  murdăriau  apa 

Iui  cea  curată,  văpsindu-i-o  când  în  negru,  când  în  vânăt,  când  în  verde. 

Râuleţul  simţiâ  toată  tirănia  situaţiei  în  care  se  găsiâ  şi  din  care  doriâ 
să  scape.  Intr’o  zi  s’a  apropiat  de  el  un  eliberator  şi  privindu-1  i-a  zis: 
«Eu  vreau  să  te  eliberez  de  această  vieaţă  trudită  şi  să-ţi  dau  odihnă».  A 
făcut  apoi  un  zăgaz,  prin  care  a  oprit  apa  râuleţului  şi  i-a  zis:  «rămâi 

acum  aici  şi  nu  mai  curge  prin  acele  locuri  pe  unde  îţi  murdăresc  apa 

ta».  Dar  în  scurt  timp  s’a  convins  râuleţul  că  starea  lui  cea  nouă 
îi  este  şi  mai  insuportabilă  decât  cea  de  mai  înainte.  Apa  lui  s’a  adunat 
intr’o  băltoacă  mare  şi  tulbure,  din  care  nu  se  putea  scurge.  In  natura 
lui  zăcea  să  curgă,  acum  însă.  oprit  fiind,  se  umflă,  făcea  spume  şi  să  lo- 
viâ  de  zăgazul  ce-i  ţinea  pe  loc.  Din  ce  în  ce  deveniâ  tot  mai  neliniştit 
şi  ameninţă  să  rupă  zăgazul.  Oamenii  îl  priveau  îngrijiţi  de  nenorocirile 
ce  le  va  pricinuî,  când  îşi  va  revărsa  apele  sale.  In  sfârşit,  făcându-i  o  alvie, 
i-au  dat  drumul  printre  livezi  şi  câmpuri  cu  sămănături,  pe  cari  le-a  adă¬ 
pat  şi  răcorit,  încât  se  simţiâ  fericit  de  binefacerile  ce  le-a  putut  săvârşi. 

Astfel  e  făcut  şi  sufletul  nostru,  nu  ca  să  stea  pe  loc,  ci  ca  să  lucreze 
şi  să  dea  înainte.  Dacă  îl  eliberăm  din  robia  păcatelor,  trebuie  să  iuciăm 
ceva  şi  nu  găsim  odihnă,  pănă  ce  nu  ne-am  găsit  ceva  de  lucru.  Tre¬ 
când  prin  vieaţă,  adeseori  dăm  şi  prin  locuri  murdare,  dar  trebuie  să  îna¬ 
intăm  cu  lucrul  nostru  mai  departe,  curăţindu-ne  apele  sufletului,  ca  să  în¬ 
viorăm  cu  ele  câmpul  vieţii  prin  care  trecem, 

* 

Ne  înstrăinează  creştinismul  de  natură?  Şi  această  acuză  i-s’a 
adus  creştinismului:  că  înstrăinează  pe  om  de  natură.  Această  acuză, 
într’adevăr,  nu  poate  fi  explicată  în  alt  chip,  decât  că  ceice  o  făuresc 
n’au  fost  influinţaţi  niciodată  de  credinţa  creştină  şi  nu  ş’au  dat  seamă* 
care  este  atitudinea  Mântuitorului  faţă  de  natură.  Ce  ne  învaţă  Sf.  Scrip¬ 
tură  în  această  privinţă?  «Dumnezeu  a  văzut  că  toate  câte  ie-a  făcut  erau 
bune  foarte»  —  aceasta  e  părerea  biblică  despre  lumea  naturală.  Psalmii 
nu  înceată  să  preamărească  pe  Dumnezeu  ca  pe  Creatorul  lumii:  «Ceriu- 
rile  spun  mărirea  lui  Dumnezeu  şi  facerea  manilor  lui  o  vesteşte  tăria !» 
Cugetă  oare  Hristos  asupra  acestor  lucruri  altfel?  Ei  priviâ  natura  ca  pe 
o  operă  a  Părintelui  ceresc  şi  de  care  acesta  poartă  grijă  cu  o  iubire  care 
nu  slăbeşte  nici  o  clipă:  Tatăl  îmbracă  crinii  câmpului,  Tatăl  grijeşte  de 
pasările  ceriului,  Tatăl  porunceşte  viforului  de  pe  mare  şi  stelelor  de  pe 

cer.  Ca  şi  prorocii,  Isus  învăţă  că  «Dumnezeul  nostru  e  fn  cer»,  îl  adorăm 
deci  ca  pe  o  fiinţă  transcendentă.  Dar  tot  aşa  ne  învaţă,  că  Dumnezeu 
umple  tot  pământul  cu  mărirea  Sa,  că  El  locueşte  în  mijlocul  poporului 
Său  şi  că  nu  este  departe  de  nici  unul  din  noi  «căci  într’ânsu!  trăim,  ne 
mişcăm  şi  suntem».  Dacă  Hristos  ne  învaţă  că  Tatăl  este  Creatorul  şi 
Stăpânul  lumii  ■ —  cum  poate  spune  cineva  că  creştinismul  ne  înstrăinează 
de  natură?  Mântu  torul  doar  n’a  fost  duşman,  ci  prietin  al  naturii.  El  ne-a 
arătat  că  prin  credinţa  în  Dumnezeu  ne  apropiem  de  natură,  căci  noi 
înţelegem  să  iubim  natura  ca  pe  o  operă  a  lui  Dumnezeu,  care  e  creată 
din  plenitudinea  puterii  iui,  e  susţinută  şi  guvernată  de  duhul  lui.  Dum¬ 
nezeu  nu  e  de  loc  mărginit  prin  natură.  Noi  credem  în  Dumnezeu  ca 
Creator  şi  Domn  al  naturii.  Deaceea  dispreţul  faţă  de  natură  nouă  nu  ni-se 
pare  un  sentiment  creştinesc,  cum  cred  unii,  ci  unul  foarte  păgânesc.  Şi 
acela  care  a  găsit  pe  Tatăl  prin  Fiul,  acela  se  va  bucură  de  natură  ca  de 
o  operă  şi  proprietate  alui  Dumnezeu»  (Hilbert,  Warum  zweifelst  du  ? 
pag.  203/4). 

* 

înştiinţare.  Din  îndemnul  d-lui  I.  Mihâlcescu,  profesor  universitar, 
studenţii  Dini.  I.  Comilescu  şi  Vasile  S.  Radu  au  tradus  în  româneşte: 
„ Dreptul  bisericesc  oriental “  de  N.  Milaş,  fost  episcop  al  Zarei  (Dal¬ 
maţia).  Dreptul  acesta  e  cea  mai  completă  şi  mai  bună  lucrare  de  natura 
aceasta  în  Orient.  Cuprinde  toate  normele  de  drept  care  sunt  în  vigoare 
actualmente  in  toate  bisericile  de  răsărit,  însoţite  de  indicarea  canoanelor 
privitoare  la  fiecare  chestiune  şi  de  istoricul  ei  deia  începutul  Bisericii 
creştine  universale  şi  a  celor  particulare  până  în  momentul  traducerii.  Tra¬ 
ducerea  e  revăzută  de  d-1  profesor  Mihălcescu  şi  va  alcătui  un  volum  de 
circa  800  pagini  format  Nr,  12. 

Cum  o  asemenea  lucrare  necesită  mari  cheltuieli,  iar  resursele  stu¬ 
denţilor  sunt  foarte  restrânse,  Dreptul  acesta  eiâ  menit  să  nu  mai  vadă 
lumina  zilei,  dacă  nu  se  iviâ  d-l  Matei  T,  Popescu,  student  in  teologie, 
care  a  binevoit  a  le  pune  la  dispoziţie  suma  de  2000  iei  pentru  începerea 
traducerii.  Tiparul  va  costă  mult  mai  mult  şi  deaceea  studenţii  mai  sus 
numiţi  fac  un  călduros  apel  cătră  aceia  care  vor  să  încurajeze  munca  lor, 
rugându-i  să  subscrie  o  sumă  oarecare  pentru  tipărire,  suma  pe  care  ei 
se  obligă  a  o  răspunde  în  urma  vânzării.  Totodată  roagă  călduros  pe  aceia 
pe  care  îi  interesează  cartea  şi  doresc  s’o  aibă,  să  uşureze  suporlarea 
cheltuielilor  tiparului,  subscriind  un  număr  de  volume  şi  trimiţând  costul 
lor  care  e  de  8  lei  exemplarul,  pe  adresa  d-lui  Dim.  1.  Comilescu,  Semi¬ 
narul  Central ,  Bucureşti. 

Tot  la  adresa  de  mai  sus  se  găsesc  şi  liste  de  subscripţie  şi  de  abo¬ 
nament  pentru  cei  care  au  nobila  dorinţă  de  a  ajuta  pe  calea  propagandei 
înfăptuirea  acestui  lucru  bun. 

Numele  subscrjitorilor,  ca  şi  ai  abonaţilor,  va  fi  trecut  la  sfâşitul  cărţii. 

* 

Ignoranţă  ori  răutate?  Cetitorii  noştrii  sunt  in  curent  cu  tulbu¬ 
rările  bisericeşti  iscate  în  legătură  cu  < Mica  Biblie »,  La  timpul  său  am 
dat  informaţii  destul  de  amănunţite  despre  felul  cum  a  fost  tratată  această 
scriere  şi  alcătuitorii  ei  din  partea  sf.  Sinod  al  României.  In  articolul  prim 
din  acest  fascicol  al  «Revistei  Teologice»  dăm  informaţiile  de  lipsă  —  şi 
asupra  epilogului  acestei  chestiuni.  Din  acele  informaţii  este  evident,  că 
sf.  Sinod,  întrunit  în  număr  complet  în  sesiunea  din  Maiu,  a  revocat 
hotărirca  de  oprire  ce  o  adusese  în  sesiunea  din  toamna  anului  trecut  în 
contra  «Micii  Biblii»,  şi  prin  aceasta  a  recunoscut  că  acuzele  ridicate  în 
contra  acestei  scrieri  sunt  neîntemeiate.  Prin  aceasta  s’a  dat  deplină  satis¬ 
facţie  alcătuitorilor  «Micii  Biblii». 

Dupăce  chestiunea  aceasta  s’a  finalizat  în  acest  chip  mulţumitor 
pentru  toţi  cei  cari  dela  început  am  văzut  nedreptatea  acuzelor  ce  s’au 
adus  «Micii  Biblii»,  —  vine  acum  « Revista  preoţilor »  din  Timişoara  şi 
(în  Nr.  21)  spune  cetitorilor  săi  că.  ceice  am  apărat  acea  scriere,  am  fi 
suferit  o  mare  «umilire».  Adecă  noi,  cari,  studiind  chestiunea,  dela  început 
am  văzut-o  limpede  şi  acum  ne  vedem  aprobaţi  prin  însaş  hotărîrea 
sf.  Sinod,  am  fi  suferit  «umilire»  —  iar  ceice  n’au  fost  in  stare  să-şi  for¬ 
meze  o  opinie  în  chestie,  ci  an  reprodus  numai  ceeace  scria  pamfletul 
«România  Creştină»  alui  C.  Cernăianu,  cum  a  făcut  «Revista  preoţilor», 
şi  acum  sunt  desaprobaţi  şi  făcuţi  de  ruşine  prin  hotărîrea  sf.  Sinod,  n’au 
suferit  umilire?  Ciudată  logică! 

«Revista  preoţilor»  retace,  ori  din  ignoranţă  ori  din  răutate,  să  facă 
amintire  de  hotărîrea  ultimă  a  sf.  Sinod,  în  schimb  însă  se  adapă  iarăş  din 
pamfletul  «România  Creştină»  alui  C.  Cernăianu,  singura  maculatură  care 
a  scris  în  contra  «Micii  Biblii».  Cine-i  C.  Cernăianu,  am  arătat  (vezi 
«Rev.  teol.»  Nrii  17  —  19  şi  20 — 22,  anul  trecut,  articolele  «Dăm  lămuriri»). 
Insuş  P.  Sf.  Sa  arhiereul  Evghenie  l-a  numit  «fiu  rătăcit  cu  mintea  des- 
echilibrată...  şi  pamfletar  caic  se  află  în  solda  vrăjmaşilor  bisericii  noastre». 
Desp.e  acest  individ  mai  cetiam  dăunăzi,  că,  pecând  însoţiâ  în  birjă 
pe  o  oarecare  văduvă,  cu  care  aveă  relaţiuni  îndelungate,  acea  fiinţă  s’a 
sinucis.  Noi  nu  putem  trată  în  revista  noastră  aventuriile  acelui  domn, 
a  cărui  ison,  cum  se  vede,  vrea  să-l  ţină  «Revista  preoţilor».  Regretăm! 

Se  vede  insă,  că  cei  dela  «Revista  preoţilor»,  nu  numai  cu  n’au 
studiat  «Mica  Biblie»,  dar  nici  n’au  văzut  măcar  vreun  exempiar  din- 
tr’ânsa.  Astfel  n’ar  fi  luat  de  bani  buni  acuza  nouă  şi  ridicolă  de  plagiat, 
ce  i-o  aduce  «România  creşt  nă»  (recte:  păgână)  alui  C.  Cernăianu.  Alcă¬ 
tuitorii  acelei  scrieri  spun  doar  chiar  pe  pagina  cu  titlu,  că  * împărţirea 
şi  icoanele »  sunt,  intre  alţii,  şi  după  Ecker,  pe  care  se  zice  că  l-ar  fi  pla¬ 
giat,  iar  în  Prefaţă  mărturisesc  foarte  lămurit  pentru  tot  omul  de  bună 
credinţă,  că  «tot  ce  noi  am  făcut  e  de  a  fi  folosit  lucrul  altora,  care  au 
lucrat  mai  nainte  dc  noi  şi  de  a  fi  ales  calea  lor,  atât  în  ceeace  priveşte 
rânduiala  materiei,  cât  şi  în  ceeace  priveşte  alegerea  chipurilor».  Dacă 
in  rânduiala  materiei  se  ţin  de  Ecker  şi  o  spun  aceasta,  nu  înseamnă  că 


l-au  plagiat,  iar  despre  chipurile  întrebuinţate  ştiam  că  nu  Ie-a  desemnat 
P.  S.  Sa  ep.  Nicodim  şi  P.  C.  Sa  arhim.  Scriban.  Reproducând  apoi  texte 
din  sf.  Scriptură,  cum  găseşte  cineva  în  aceste  un  plagiat? 

Deci:  pe  care  parte-i  «umilirea»? 

* 

O  nouă  peşteră  cu  gravuri  şi  desenuri  paleolitice,  în  Spania- 
nordică.  în  deceniile  din  urmă  în  Spania- nordică  a  fost  descoperit  un  şir 
întreg  de  peşteri  cu  gravuri  şi  desenuri  din  epoca  paleolitică.  în  anul 
1911  W.  Obermaier  a  descoperit,  în  apropierea  peşterii  Castillo  dela  Puente 
Viesgo,  o  nouă  peşteră  cu  zugrăveli  pe  pereţi,  numită  « La  Pasiega ».  Până 
acum  sunt  cunoscute  28  de  asemenea  peşteri  în  Spania. 

Nou  descoperita  peşteră,  in  care  se  poate  ajunge  foarte  cu  anevoie, 
conţine  226  de  zugrăveli  şi  36  de  gravuri,  cari  înfăţişează  cai,  bizoni,  cerbi, 
ţapi,  capre  negre  şi  multe  figuri  geometrice.  Decoraţiile  acestea  se  găsesc 
pe  toţi  pereţii  peşterei,  îndeosebi  însă  în  trei  galerii.  Ele  sunt  din  epoca 
veche  a  artei  paleolitice.  Cele  mai  multe  figuri  sunt  colorate  cu  roşu,  un 
număr  mai  mic  cu  galbin  şi  negru.  Ca  şi  în  alte  peşteri,  s’a  observat  şi 
la  «La  Pasiega»,  că  figurile  şi  desenurile  sunt  îngrămădite  în  ascunzişurile 
cele  mai  înguste.  în  despărţământul  cel  mai  ascuns  şi  greu  de  străbătut 
se  găseşte  un  fel  de  altar,  pe  care  s’a  găsit  o  unealtă  de  piatră.  Aceasta 
e  o  nouă  dovadă  pentru  părerea,  că  în  peşterile  zugrăvite  se  serbau 
.  « mistere »  religioase. 

* 

Profesorul  Fr.  W.  Foerster  despre  scopul  educaţiei.  Profesorul 
Fr.  W.  Foerster  este  unul  dintre  cei  mai  de  seamă  scriitori  de  azi  care  ia 
in  apărare  creştinismul.  în  preţioasele  sale  scrieri  de  pedagogie  nu  înce¬ 
tează  să  scoată  la  iveală  valoarea  educativă  a  reiigiunii.  Iti  anul  trecut,  cu 
ocazia  unui  congres  de  pedagogie  ţinut  în  Kassel,  s’a  exprimat  in  chipul 
următor  despre  ţinta  supremă  a  educaţiei: 

«Cu  această  ocaziune  vreau  să  dau  expresiune  convingerii  mele  că, 
un  creştinism  care  nu  mai  ţine  la  credinţa  că  Isus  e  Fiul  lui  Dumnezeu 
şi  care  se  consideră  pe  sine  numai  ca  un  fenomen  istoric  de-o  valoare 
relativă,  acel  creştinism  ş’a  pierdut  puterea  cea  mai  înaltă  formatoare  de 
caractere  şi  nu  mai  posedă  nici  o  autoritate  in  faţa  spiritului  pământesc 
al  vremii  de  azi.  Dacă  Hristos  e  coborît  la  nivelul  unui  om  supus  gre¬ 
şelii,  atunci  ne  faceţi  să  ne  pierdem  încrederea  în  adevărul  ce  l-a  adus 
El.  Mântuitorul  lumii  e  coborît  în  vârtejul  acelor  suflete,  pe  cari  istoria 
le  face  să  treacă  pe  dinaintea  ochilor  noştri.  Noi  auzim  vâjâitul  zbuciu¬ 
mului  generaţii  or  ce  se  succedează  fără  odihnă.  Totul  e  relativ,  şi  subiectiv, 
totul  e  supus  evoluţiunii  şi  nu  găsim  nici  un  punct  sigur  pentru  vieaţă 
şi  moarte,  iar  cuvintele:  «Cerul  şi  pământul  vor  trece,  dar  cuvintele  mele 
nu  vor  trece»  —  aceste  cuvinte  nu  pot  să  fie  pentru  noi  altceva  decât 
idcca  fixă  a  unui  nebun.  Pentra  omul  modern  şi  chiar  pentru  cei  mai 
mulţi  creştini  liberali,  fireşte,  ductrina  despre  divinitatea  lui  Hristos  e'ste 


140 


astăzi  o  piatră  de  poticnire.  Va  venî  insă  o  altă  generaţie,  care,  tocmai 
fiindcă  este  educată  în  spiritul  credinţei  de-a  nu  recunoşte  divinitatea  lui 
Hristos,  va  înţelege  din  nou,  cât  de  mult  satisface  doctrina  despre  divi¬ 
nitatea  lui  Hristos  cele  mai  adânci  trebuinţe  ale  sufletului  omenesc.  Noi, 
cei  care  dela  necredinţă  ne  întoarcem  la  adevărul  lui  Hristos,  nu  maî  putem 
fi  câştigaţi  pentru  doctrina  că  Hristos  a  fost  numai  un  om:  această  doctrină 
nu  ne  oferă  nimic  şi  nu  ne  poate  satisface  experienţele  noastre  despre 
Mântuitorul.  Napoleon  Bonaparte  a  zis:  «Să  credeţi,  că  eu  cunosc  ce  sunt 
oamenii,  dar  Hristos  a  fost  mai  mult  decât  un  simplu  om».  Celce  cu¬ 
noaşte  ce  sunt  oamenii,  celce  se  cunoaşte  pe  sine,  acela  nu  poate  privi 
vieaţa  şi  moartea  lui  Hristos  fără  ca  să  rostească  cuvintele:  «Domnul 
meu  şi  Dumnezeul  meu !»  Doctrina  despre  Fiul  lui  Dumnezeu  este  te¬ 
melia  oricărei  educaţii  mai  adânci:  în  Fiul  lui  Dumnezeu  Creatorul  s’a 
coborit  la  creatură  şi  ridică  creatura  la  sine,  cum  s’a  exprimat  Climent 
Alexandrinul  în  cuvintele  simple:  «Dumnezeu  s’a  întrupat,  pentruca  tu  să 
înveţi  dela  un  om,  cutn  să  te  ridici  la  Dumnezeu!» 

Intr’adevăr  e  frumoasă  această  mărturisire  de  credinţă  a  unui  bărbat 
de  ştiinţă,  care,  cum  el  a  zis  despre  sine,  vine  cu  sufletul  din  apele  «unui 
consecvent  păgânism». 

* 

Arderea  de  vii  a  văduvelor  în  India  e  un  vechiu  obiceiu.  Guvernul 
englez  a  oprit  în  modul  cel  mai  aspru  încă  în  anul  1829  acest  obiceiu 
barbar,  dar  cu  toate  acestea  s’au  mai  întâmplat  şi  de  atunci  multe  cazuri; 
unul  chiar  de  curând  în  saiuî  larauli.  Văduva  brahmanului  Ramlai  a  spus 
îndată  după  moartea  bărbatului  ei,  că  e  hotărâtă  să  fie  arsă  de  vie  deodată 
cu  cadavrul  bărbatului  ei.  Această  hotărîre  a  văduvei  a  fost  adusă  la  cu¬ 
noştinţa  poliţiei,  dar  înainte  de  ce  aceasta  ar  fi  putut  luă  vreo  măsură 
văduva  a  fost  arsă.  O  mare  mulţime  de  oameni  au  însoţit-o  până  la  locul 
unde  eră  să  fie  arsă.  Ceice  au  însoţit-o  s’au  prefăcut  că  nu  voesc  să-i  dee 
foc,  zicând  că  dacă  e  destul  dc  virtuoasă,  virtuţile  ei  îi  vor  da  foc.  In 
ascuns  însă  totaş  i-s’a  dat  foc.  Privitorii  au  erupt  in  strigăte  sălbatice  de 
însufleţire,  şi  când  în  sfârşit  a  venit  poliţia  n’a  găsit  decât  cenuşă  şi  re¬ 
sturi  de  oase  arse.  Tribunalul  a  voit  la  început  să  elibereze  pe  cei  cari 
au  fost  complici  la  această  barbarie,  dar  totuş  s’a  răsgândit  şi  ca  să  pună 
capăt  unui  asemenea  obiceiu  i-a  osândit  la  câte  doi  ani  închisoare. 

Din  acest  caz  se  vede  că  mult  lăudata  cultură  a  Inzilor  nu  poate 
îmblânzi  moravurile  oamenilor. 

* 

Comemorarea  lui  Constantin  Vodă  Brâncoveanu,  La  15  August 
1914  se  împlinesc  200  de  ani  dela  executarea  in  Constantinopol  a  lui 
Constantin  Brâncoveanu  şi  a  familiei  sale.  Camera  română  a  hotărît  la 
propunerea  dlui  N.  lorga  să  comemoreze  această  zi  aniversară  in  toată  Ţara 
Românească.  «Pentru  a-se  comemora  după  cuviinţă  aniversara  de  200 
de  ani  de  când  Constantin  Vodă  Brâncoveanu,  ctitor  al  atâtor  biserici  şi 
mănăstiri,  strălucit  patron  al  artei  şi  culturii  româneşti,  dibaciu  apărător  a! 

neamului  său  în  ceasuri  grele,  şi-a  mântuit  zilele  lângă  trupurile  măcelă- 
rite  ale  fiilor,  ca  martir  al  credinţei  creştine  şi  al  autonomiei  naţionale, 
Camera  României  îşi  exprimă  dorinţa  ca  Guvernul  să  dea  un  caracter 
deosebit  zilei  de  15  August  1914,  care  aminteşte  o  aşa  de  mare  şi  de 
scumpă  jertfă».  Acesta  este  textul  propunerii  d-lui  lorga  semnat  de  un 
mare  număr  de  deputaţi  şi  primit  cu  unanimitate  de  cameră. 

La  serbarea  aceasta  trebuie  să  se  ralieze  şi  biserica  ortodoxă  din 
Ardeal  într’o  formă  oarecare.  Căci  numele  lui  Constantin  Brâncoveanu  a 
fost  înscris  nu  numai  ca  ctitor  al  mitropoliei  din  Bălgrad,  pentru  do¬ 
naţiile  sale  princiare,  ci  şi  ca  întemeietor  de  biserici  şi  mănăstiri  cari  azi 
se  găsesc  în  mânife  altora.  El  străluceşte  în  fruntea  acelora,  cari  s’au  nă¬ 
zuit  să  ne  apere  biserica  şi  ortodoxia  de  intrigile  străine.  E  timpul  su¬ 
prem  să  desgropăm  şi  noi  din  noianul  uitării  figurile  luminoase  ale  bise¬ 
ricii  noastre. 

* 

Autonomia  bisericii  sârbeşti.  Un  interesant  proces  s'a  judecat  zilele 
trecute  în  faţa  Curţii  cu  juraţi  din  Seghedin.  Redactorul  unui  ziar  sârbesc 
a  fost  tras  la  răspundere  pentru  faptul  că  a  scris  în  jurnalul  său,  că  sus¬ 
pendarea  autonomiei  bisericeşti  a  Sârbilor  s’a  făcut  în  contra  legii.  Apă- 
rându-se  cu  aceea,  că  articolul  de  lege  IX  din  1868  dispune  lămurit,  că 
in  afacerile  bisericii  sârbeşti  numai  congresul  bisericesc  are  dreptul  de-a 
aduce  o  hotărîre,  curtea  cu  juraţi  l-a  achitat.  Aceasta  surprinzătoare  achi¬ 
tare  a  stârnit  bucurie  în  şirul  credincioşilor  sârbi  şi  totodată  şi  speranţa, 
că  chestiunea  bisericii  lor  va  trebui  rezolvită,  cât  de  curând.  într’un  număr 
viitor  vom  aduce  şi  noi  un  articol  mai  amănunţit  despre  situaţia,  in  care 
a  ajuns  şi  se  află  această  biserică, 

* 

Rătăcire.  In  cel  din  urmă  număr  al  «Revistei  Preoţilor»  păr.  T.  Bu- 
gariu  face  un  lung  rechizitor  seminariilor  noastre  teologice.  Redacţia  nu¬ 
mitei  reviste  desaprobă  şi  ea  critica  neîntemeiată  a  păr.  Bugarîu,  care 
dupăcum  ni-se  pare  nouă  e  cu  totul  desorientat  în  materia,  ce  o  tratează. 
Ştim  şi  noi,  că  seminariile  noastre  teologice  au  multe  defecte,  pe  cari 
trebuie  să  le  îndreptăm.  Aceia  cari  poartă  la  inimă  chestiunea  formării  şi 
educaţiei  clerului  nostru  îşi  dau  toată  silinţa  să  o  facă  aceasta.  Situaţia 
păr.  Bugariu  ne  opreşte  de-a  cvalificâ  «opiniile»  d-sale  aşa  dupăcum  me¬ 
rită.  li  recomandăm  însă  să  studieze  şi  mai  temeinic  chestiunea  aceasta, 
căci  cele  scrise  de  d-sa  nu  Ie  putem  privi  decât  ca  nişte  rătăciri  puţin 
măgulitoare  pentru  un  preot,  cu  situaţia,  ce  o  are  d-sa. 

* 

«Consistorul  eparhial  din  Oradea-mare"  e  titlul  unui  articol  de 
lămurire,  publicat  în  « Biserica  şi  Şcoala »  (Nrii  18—19)  de  păr.  Oh.  Tulbure , 
în  chestiunea  raportului  Consistorului  dela  Oradca-mare  faţă  de  episcopul 
diecezan  şi  Consistorul  eparhial  dela  Arad. 

In  sesiunea  din  urmă  a  sinodului  eparhial  dela  Arad,  P.  S.  Sa  epis¬ 
copul  Aradului  şi  P.  C,  Sa  vicarul  Orăzii-mari  au  ajuns  asupra  acestei 


chestiuni  la  un  schimb  de  vorbe  neobişnuite  în  corporaţiunile  noastre 
bisericeşti.  Cazul  a  fost  cu  atât  mai  regretabil,  cu  cât,  fiind  vorba  de  supe¬ 
rioare  interese  bisericeşti,  trebuiau  tratate  cu  toată  caimitatea  şi  desinte- 
resarea  personală. 

Păr.  Gh.  Tulbure  combate  concepţia  acelora,  cari  Consistorul  din 
Oradea-mare  îl  consideră  «de  o  simplă  sucursală  sau  expozitură  pentru 
părţile  bihorene  a  Consistorului  dela  Arad»,  iar  pe  vicarul  episcopesc 
dela  Orade  ca  pe  «locţiitorul  sau  substitutul  episcopului  diecezan  al  Ara¬ 
dului»  şi  aduce  argumente  pentru  punctul  de  vedere  al  celor  dela  Oradea- 
mare,  cari  ţin  Consistorul  de  acolo  de  coordonat  cu  cel  dela  Arad,  iar  ca 
«prezident  natural»  al  acelui  Consistor  nu-l  recunosc  pe  episcopul  dela 
Arad,  ci  pe  vicarul  orădan,  care  înlocueşte  pe  fostul  episcop  al  Orăzii 
până  la  o  viitoare  întregire  a  scaunului  episcopesc  orădan  vacant  de 
peste  două  sute  de  ani. 

Ne  mărginim  de  astă  dată  la  această  informaţie  asupra  divergenţei 
de  păreri  între  cei  dela  Arad  şi  Orade,  fără  să  ne  pronunţăm  în  merit 
asupra  chestiunii.  Aceasta  vom  face-o  altă  dată.  Adăogăm  însă  şi  acum, 
că  situaţia  Consistorului  din  Oradea-mare  ne  arată  o  desvoltare  necom¬ 
pletă  a  organismului  nostru  bisericesc  şi  toţi  cei  chemaţi,  în  primul  rând 
înşişi  arhiereii  noştri,  trebuie  să  stârnească  cu  energie,  ca  să  se  reactiveze 
nu  numai  episcopia  ortodoxă  a  Orăzii-mari,  ci  să  se  dea  fiinţă  şi  celor¬ 
lalte  două  episcopii,  dela  Cluj  şi  Timişoara. 

* 

Prea  târziu!  E  grozavă  vorba  aceasta,  când  ceeace  ai  pierdut  prin 
întârziere  nu  mai  poţi  câştigă.  împărăteasa  Eugenia,  soţia  lui  Napoleon 
al  lll-lea,  prin  acest  <'prea  târziu 1»  a  îndurat  cea  mai  mare  pierdere  în 
vieaţa  ei.  Dupăce  a  pierdut  coroana  împărătească  şi  i-a  murit  şi  soţul,  i-a 
mai  rămas  fiul  său  pe  care-1  iubea  nespus  de  mult.  Acesta  însă  nu  voia 
să  trăiască  o  vieaţă  lipsită  de  fapte  mari  şi  astfel  s’a  dus  in  Africa  sudică, 
ca  să  iee  parte  la  răsboiul  Englezilor  în  contra  Zuluşilor.  Dupăce  Englezii 
au  fost  bătuţi  în  lupta  dela  Isanduia,  prinţul  încă  a  trebuit  să  fugă  dina¬ 
intea  Zuluşilor.  Dar  prinţul  a  fost  învăţat  din  tinereţele  sate  să-şi  amâie 
împlinirea  datorinţelor  până  în  ultimul  moment.  Încă  numai  10  minute! 
—  aceasta  era  vorba  lui,  când  trebuia  să  facă  ceva  de  urgenţă,  —  şi  aşa 
a  făcut  şi  atunci  când  trebuia  să  iee  fuga  ca  să-şi  mântuească  vieaţa  dina¬ 
intea  duşmanilor:  s’a  mai  odihnit  10  minute,  în  timpul  cărora  duşmanii 
s’au  apropiat  atât  de  mult,  încât  cei  biruiţi  nu  mai  puteau  scăpă.  Stră¬ 
puns  de  săgeţile  Zuluşilor  ş’a  sfârşit  prinţul  vieaţa.  Maicâ-sa  a  rămas  cu 
iacrămi  în  ochi  şi  cu  durerea  în  inimă  câte  zile  a  mai  trăit,  căci  nădejdea 
vieţii  sale  intrase  în  mormânt.  Dar  lucrul  acesta  nu  este  cel  mai  rău  ce 
i-se  poate  întâmplă  unui  om.  Vieaţa  omului  e  pierdută  numai  atunci,  când 
ai  pierdut  graţia  lui  Dumnezeu  şi  e  prea  târziu  ca  să  te  mai  poţi  în 
toarce  la  El. 

De  vorbă  la  telefonul  „Culturii  creştine".  Pro  suo  modernissimo 
more,  dc  a  isprăvi  iute  şi  de  grabă  orice  numai  prin  telefon,  ste- 
ghişul  acestei  reviste  ne  chiamă  şi  pe  noi  la  scoicele  aparatului.  Contrar 
lăudabilii  tradiţiuni,  de  data  asta  verbum  academicum  e  lung  şi  anost, 
îi  lipseşte  obişnuita  sărătură  atică,  ce  altă  dată  îi  şedea  aşa  de  bine. 

Ziceţi,  că  ştiaţi ,  (recie  credeaţi)  că  cartea  lui  Boroianu  e  un  manual, 
ca  bunăoară  Compendiul  de  drept  canonic  alui  Şaguna.  Da  şi  ba! 
Volumul  II  alui  Boroianu  e  omolog  cu  Compendiul  lui  Şaguna.  lată-i 
titlu] :  «Principii  de  drept,  organizaţiunea  bisericii  române,  legile  ţării 
pentru  biserică  şi  organizaţiunea  bisericilor  ortodoxe».  Volumul  1  e  însă 
o  formală  colecţie  de  canoane,  întitulată:  «Dreptul  bisericesc.  Canoanele 
sfintei  biserici  ortodoxe  de  răsărit  aşezate  după  cestiuni  şi  cu  interpretări». 
Volumul  I  deci  e  ca  Enhiridionul  lui  Şaguna.  Deosebirea  e,  că  acest  din 
urmă  înşiră  materia  cronologic,  Boroianu  nominologic,  sau  mai  bine  zis 
alfabetologic. 

Ei  bine,  se  va  răspunde,  revista  din  Blaj  totuş  a  putut  avea  dreptate, 
când  a  numit  cartea  lui  Boroianu,  similară  cu  compendiul  lui  Şaguna, 
căci  afară  de  dreptul  bisericesc  mare,  2  volume,  edate  în  1899  şi  descrise 
mai  sus,  Boroianu  a  mai  edat  in  1903  un  rezumat  de  drept  bisericesc, 
pentru  cursul  inferior,  împărţit  în  50  de  lecţiuni.  Acest  op  încă  poartă 
titlul  celui  dintâiu,  adecă  « Dreptul  bisericesc»  şi  în  adevăr  e  omogen  cu 
compendiul  lui  Şaguna. 

Celce  poartă  grijă  de  materia  de  drept  canonic  la  «Cultura  creştină», 
nu  s’a  raportat  însă  la  rezumatul  din  1903,  pentrucă  nu-1  cunoaşte 
nici  pe  acesta,  nici  pe  cel  vast  din  1899  şi  nici  Enhiridionul  sau  cartea 
manuală  de  canoane  alui  Şaguna,  şi  respective,  enhiridionul  lui  Şaguna 
îl  identifică  cu  compendiul  aceluiaş,  ca  apoi  compendiul  iarăş  să-l  unifice 
cu  Pidalionul,  şi  mai  departe,  o  colecţie  de  canoane  să  o  ia  drept  Pida- 
lion  şi  Pravilă,  etc.  etc. 

Adevărat,  că  nu  le  spuneţi  rupt  ales,  dar  implicit  şi  printre  şire  tezele 
se  desprind  din  două  locuri,  când  din  nenorocire  folosiţi  greşit  conjunc- 
ţiunea  «sau». 

Iată  textul  cu  pricina:  «...noi  ştiam,  că  cartea  d-lui  Boroianu  nu 
este  o  colecţie  de  canoane,  sau  mai  bine  zis  o  ediţie  a  Pidalionului  res¬ 
pective  a  Pravilei...  Ori  domnia  voastră  confundaţi  poate  un  manual  cu 
o  colecţie  de  canoane,  sau  cu  un  corpus  iuris  canonici  al  bisericii  răsă¬ 
ritene». 

Iată  cum  noi  nu  confundăm  necum  lucrurile,  dar  nici  conceptele. 
Cartea  lui  Boroianu  e  în  adevăr  colecţie  de  canoane,  atât  sub  respect 
formal,  cât  şi  material,  precum  e  şi  Dreptul  lui  Teodorian,  Enhiridionul 
lui  Şaguna  şi  «Legile  bisericeşti»  alui  Meletiu  Drcghiciu,  Timişoara,  1873. 

O  colecţie  de  canoane  nu  e  Pidalion  şi  nu  e  Pravilă,  dar  Pravila 

şi  Pidalionul  sunt  colecţii  de  canoane.  Numai  colecţiile  cvalificate  sunt 
Pidalion  şi  Pravilă.1 

Confuzia  latentă  în  vorbele  de  aici  dela  telefon  se  dă  pe  faţă  în 
teza  de  doctorat  ce  aţi  tipărit  in  1910  la  Budapesta,  acolo  la  pag.  7  aţi 
pus  negru  pe  alb: 

«A  Pydaliont  forditotta  Şaguna...  is  az  1 485-ben  mâsodik  kiadâsban 
megjelent  muveben:  Compendiu  de  dreptul  c.  ionic  Sibiiu». 

Cred,  că  nu  e  de  prisos  să  menţionez,  c<  pelângă  operile  înşirate, 
literatura  noastră  mai  are  încă  două  lucrări  de  astfel:  «Curs  de  drept 
bisericesc»,  Bucureşti,  1892,  tradus  din  ruseşte  de  epp.  Silvestru  Bălănescu, 
retipărit  din  rev.  «B'S.  ort.  română»  şi  «Compendiu  de  drept  bisericesc», 
Bucureşti,  1898 'de  economul  Vasile  Pocituri. 

Periodicul  sfântului  sinod  «Biser.  ort.  română»,  nu  deaceea.  nu  vă 
vine  în  schimb  ca  să  nu  o  puteţi  ceti ,  ci  pentru  aceea,  că  nu  aţi  cerut-o 
dela  proprietarul  ei,  ministerul  cultelor,  la  secţia  «Cassa  bisericii». 

Legojăneseu. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  Iunie. 

Duminecă  în  15  Iunie  si  proroc  Atnos.  Dnm.  a  111-a  după  Rusalii  glas  2  voscr.  3. 
Evang.  dela  Mateiu.  «Zis-a  Domnul  :  luminătorul  trupului  este  ochiul». 

Dnminecă  în  22  iunie  sf.  muc.  Eusebiu  Dura.  a  lV-a  după  Rusalii  glas  3  voscr.  4. 
Evang.  dela  Mateiu  «in  vremea  aceea  întrând  lsus  în  Capernaum». 

Mărfi  în  24  Iunie.  Naşterea  sf.  loan  Bot.  întreaga  slujbă  din  mineiu. 

Sâmbătă  in  28  Iunie  la  vecernie.  La  «Doamne  strigat-am»  punem  10  stihuri ; 
4  din  octoih  şi  6  din  mineiu.  «Mărire»  a  mineiului  «şi  acum  »  dogmatica  gl.  de  rând. 
Vohod,  prohimenul  zilei  —  paremiile  şi  celealalte.  La  stihoavnă,  cântăm  stihiriie  odo- 
ihului,  cu  «mărire»  din  mineiu  «şi  acum»  bogorodicina  stihoavnei  aceiui  glas  din  octoih, 
pe  care  s’a  cântat  «mărire». 

După  «Tatăl  nostru»  troparul  învierii  «mărire»  al  mineiului  «şi  acum»  bogoro¬ 
dicina  troparului  dela  glasul  lui  «mărire». 

Duminecă  în  29  Iunie.  Sf.  ap.  Petru  şi  Pavel,  Dum.  a  V-a  după  Rusalii  gl.  4 
voscr.  5,  la  utrenie,  la  «D-zeu  este  Domnul»  troparele  dela  încheierea  vecerniei 
(al  învierii  de  2  ori).  Sedelnele  octoihului,  poliieul,  pripelele  şi  troparele  învierii  «soborul 
îngeresc».  Ipacoi,  sedealna  polileuiui  din  mineiu  apoi  antifoanele  gl.  de  rând.  Evan¬ 
ghelia  utreniei  a  V-a. 

La  «toată  suflarea»  4  stihiri  ale  glasului  de  rând  şi  4  ale  mineiului.  «Mărire» 
stihira  evangheliei  «şi  acum  —  Preabinecuvântată  eşti»,  apoi  doxologia  cea  mare  pe 
antifonul  gl.  4.  Cantor. 


1  Pravila  şi  după  unire  are  să  rămână  codice  de  legi.  Moldovanu  «Acte  sinodali» 
Blaj  1872  li  83. 


